open-index/open-wikipedia-markdown huggingface dataset:
T-34坦克喺中華人民共和國嘅狀況

呢篇文係講**[[T-34坦克]]喺[[中華人民共和國]]**嘅使用情況。

## 背景
1950年韓戰爆發之後，中華人民共和國決定介入，又要求蘇聯提供坦克同埋裝甲車，其中包括300架T-34坦克。響當時，T-34坦克同IS-2重型坦克係中國人民解放軍裝甲兵嘅主力。響韓戰之後，中華人民共和國曾經仿製過一批T-34坦克，叫做「58式」，甚至重一度將T-34坦克改裝做消防坦克。

## 改進同仿製
### 58式
58式係中國仿製嘅T-34/85坦克，同T-34/85好少分別；因爲響1959年出現咗比58式更好嘅59式坦克，所以中華人民共和國只係生產咗好少58式坦克。58式坦克有一種改進型，叫做58-II式，58式多咗一個觀察塔同一挺機槍。

### T-34-1
T-34-1係中華人民共和國響1950年代曾經計劃過對T-34坦克嘅改進計劃，大量使用T-34/85嘅配件，重借鑑咗T-54坦克嘅設計特點。

### 63式自行防空炮
63式自行防空炮係中國人民解放軍響T-34/85坦克車身上安裝一個露天炮塔而成嘅自行防空炮，原型係蘇聯響1946年提出嘅設計方案1972年，美軍響越南擄獲一架編號為045嘅63式自行防空炮，家陣擺咗喺阿伯丁坦克博物館。。

### 消防坦克
1996年，中國一架封存嘅T-34被改裝做消防坦克，武器被兩門水炮（一門射水，一門射化學泡沫）取代，喺消防員應付唔到嘅火場用。

## 送俾外國
中國曾經將蘇聯提供嘅T-34/76坦克送俾北韓。

## 俘獲返嚟嘅T-34坦克
響1979年中越戰爭嗰陣，中國人民解放軍曾經俘獲一架越南人民軍嘅T-34/85坦克。

## 參考
妹仔

**妹仔**，又叫**丫鬟**、**婢女**，係舊時中國服待大戶人家嘅女傭。佢哋通常都來自貧苦人家，細細個就畀阿爸阿媽賣咗去做妹仔。如果好彩，妹仔有機會畀男主人睇中納做妾；如果唔好彩，妹仔成日都會畀主人虐待。
竹棚

**竹棚**（又稱**築棚**，）係廣泛應用於中國南亞東南亞非洲嘅傳統建築工藝，集工程學與力學於一身，用到好多枝竹昇响建築物外圍搭起一個棚架（呢個動作叫**搭棚**），方便畀建築工人爬上去做嘢。

細至個別單位搭棚更換冷氣機、整招牌；大至配搭塑膠防塵幕黎進行外牆維修或翻新工程、建築工程入面用竹縱橫交錯建構成工人嘅工作平台。尤其以「懸空搭棚」技術最西利，喺外國人眼中簡直好似鬼斧神工一樣，呢種工藝喺香港仍然好普遍。

舊時多數用竹篾去紥實啲竹，今下多改用尼龍篾。

## 史
以竹黎去搭棚嘅建築技術源自400幾年前嘅廣東吳川，亦有指係相傳在五千多年前，有巢氏便是用竹棚建築第一間「樹屋」。而自古就有用竹枝搭製臨時平台嘅標準，似北宋崇寧二年（1103年）朝廷頒佈嘅第一個建築工程指引《營造法式》，其中有「竹作制度」專節（卷十二），規範咗竹笆、竹柵啲工藝要求。到明嘉靖十四年（1535年）《廣東通志初稿．卷十八．時節》載「上元作燈市，采松竹於通街結棚，結華燈于其上」，可知當其時廣東地區元宵節就用啲竹棚去掛燈飾。到康熙年間（17世紀晚期）吳震方《嶺南雜記．卷二》亦有寫到喺高州地區「元宵城南燈市甚盛，每隔五家縛一燈棚，以竹為之」。

廣東啲搭棚亦比較早出現，以承接搭棚工程嘅商號**棚廠**出現嚟計，搭棚業由搭建遮風擋雨嘅實用建築轉變做本土嘅建造藝術，都存在咗四五百年 。吳川梅菉嘅搭棚業就有400幾年歷史，出名係結構嚴密、綁紮牢靠、承受重壓、堅固耐用、造型美觀，尤其係高層搭棚仲好有聲譽。梅菉搭棚工藝喺粵西試過係獨佔鰲頭，喺廣州等地亦享有盛名。 喺1920-30年代廣州度最出名嘅陳祥記搭棚公司，就有梅菉嘅搭棚師傅坐鎮。喺中華民國初期為咗歡迎孫中山同港督，喺廣州市內交通要道都會搵棚工搭返啲牌樓，以示禮儀之隆重，老一脫棚工就叫呢種彩牌樓做**歡迎棚**。1920年港督司徒拔訪問廣東省城嗰陣見到本地搭建嘅彩牌樓，試過咁讚：「中國有兩個先生，一個係做象牙嘅，一個係做牌樓嘅。」當其時啲廣州牌樓造型新穎，棚面美麗，喺大中華中較突出同富有藝術。到文革後嘅廣州除咗排棚、腳手架，經已好難見到有彩樓，連大年初一亦冇再有傳統嘅煙花樓（或塔）。

廣州嘅搭棚業行會就源自順德縣灘頭、上海村分支，經過300幾年到清末民初嗰陣得返300幾人。廣東搭棚行業嘅舊日格局，主要集中喺省城廣州、古鎮佛山、順德陳村、逢簡、東莞石龍仲有香港、澳門氹仔等地， 都係舊時啲交通便利， 手工業同商業發達嘅地頭。

不過搭棚藝術始終係由香港開始揚威海外，成為香港文化風景嘅一部份。由6、70年代，香港經濟起飛，需要平靚正嘅方法去起大廈，用竹比起用鋁合金條或者鋼管平好多，仲可以循環再用，竹又富有彈性、又夠堅韌，有相當高嘅可塑性，搭棚師傅可以按需要即場快速切割同組裝成不同形狀，因地制宜，唔洗好似金屬搭棚咁要事前做足量度，久而久之，香港建築商通常都會揀用竹搭棚。

除左香港，搭棚係澳門、中國都有發展，不過用料同技術都有啲出入。而搭棚業喺澳門都有長久歷史，並獲列入澳門非物質文化遺產。

## 形式

傳統竹棚經常用黎做臨時建構物，例如做大戲用嘅戲棚，用作宣傳嘅紋綁樓子和彩樓歡門。棚架嘅直杆或立杆行內稱為「針」，橫杆稱為「軒」或「牽」，而斜杆或斜撐則稱為「倡」，最初用竹笏捆綁固定，現時已全部採用尼龍篾。在香港常見嘅棚架分三類：

# 雙行竹棚架：距離樓宇外牆表面約莫200至250毫米嘅內棚稱為「批盪架」，而距離內棚約600毫米嘅外棚則稱為「排柵」，工作平台就set 喺內棚與外棚之間，高度超過15米嘅竹棚架就必須由設計工程師設計；
# 外伸桁架式竹棚架：俗稱「懸空棚」或「吊棚」，高度一般少過6米，屬於簡單工作用途嘅竹棚架，多數用黎修理外牆排水管；
# 招牌竹棚架：通常屬懸臂式結構，跨度不超過5米，而長度同高度嘅比例上限係4:3，用黎安裝同維修廣告招牌。

而戲棚一類嘅立體棚架是由上述棚架嘅基本搭建方式演變而成。

## 香港工業指引
屋宇署《竹棚架設計及搭建指引》及勞工處《竹棚架工作安全守則》

*<small>呢個只係業界指引但冇法律約束力</small>*

* 斜柵及其承托須由專業工程師設計
* 棚架面須覆蓋具阻燃特性嘅保護網

## 竹棚會用係邊?

* 戲棚
* 年宵夜市
* 棚寮
* 牌樓
* 泳棚

## 相關新聞

* 宏福苑棚架工程五級火災
* 華懋大廈棚架工程三級火災

## 聲音
搭棚工作始終危險又辛苦，好少新人肯入行，呢種搭棚技術愈黎愈少人學得到，再加上市場好多聲音質疑竹棚係火災上具有危險性，加上2025年11月26日發生既宏福苑大火後，香港政府亦宣布商討以金屬棚架取代竹棚架，所以香港嘅搭棚文化有機會喺未來會買少見少。

不過，英國等地方唔係用竹棚去做工程，同樣都引發過火災，例如**2017年倫敦西區[[格倫菲爾大廈火災|Grenfell Tower]]** '''火災'''，**2024年倫敦東Spectrum Building（Dagenham）火災**， **2018年澳洲悉尼Surry Hills 火災**，依啲都係因為建築物用左唔安全嘅覆層材料而引起嘅火災。
## 參考
棚架

**棚架**係臨時嘅建築設備，響一座起緊嘅建築物外圍搭起支架，方便畀建築工人爬上去做嘢。西方多數會用金屬做棚架，而中國傳統嘅棚架用竹做，叫竹棚。
火水爐

**火水爐**係用火水做燃料嘅爐，取代咗燒柴生火煮食嘅方法，但隨住用石油氣或者煤氣嘅氣體爐興起，火水爐就逐漸畀時代淘汰。

## 睇埋
*氣體爐
*電磁爐
*火水燈
地暖系統

**地暖系統**（地板採暖、地板暖氣）係種中央室溫控制系統，將啲喉藏喺地下，通電或著入熱水，啲熱力由地面輻射出嚟，令間房／屋暖起嚟，喺裏面就好舒服。地暖系統亦可以用嚟降低溫度，同冷氣唔同。

## 史

「地暖」有好耐歷史，喺冰河擴大期（Neoglacial）同新石器時代就有。喺亞洲同阿拉斯加嘅阿留申群島，考古學家掘到地下屋，發現用石板歙住嘅坑道，畀啲熱煙通過，熱力輻射去都屋裏頭。韓國嘅「溫突」地暖同阿留申群島嘅地暖坑道，大約係公元前一千年，就有。公元前五佰年，希臘同埋羅馬人嘅浴池用同樣嘅方法，喺池底加熱，叫 hypocausts。公元50年，中國北方「大坑」韓國嘅「溫突」，同埋羅馬嘅 hypocausts 各有各發展。而家下嘅用細管嘅系統，就要去到19世紀頭先有雛形。

## 整法
而家嘅做法有「液壓」同「電熱」兩種系統。

### 液壓系統

首先係個地面鋪咗一大"炸"管，管嘅兩頭駁落去一個加熱系統，形成一個封閉循環。加熱咗水係度循環咁流，一般淨係用水，有時會混埋防結冰嘅丙二醇（Propylene glycol）。 

啲管一般用聚乙烯做（polyethylene，PE 膠）包括 PEX、PEX-Al-PEX 同 PERT。舊啲嘅或特殊用途嘅系統用聚丁烯（polybutylene）管、銅喉、鋼管。

而加熱系統可以用天然氣、廢油、燒柴、太陽能、生物能來發動。而有系統直接地熱能（geothermal energy），用地熱泵將水泵入地層加熱。

### 電熱系統
電熱系統一般用有電阻嘅元件，通電之後產生熱力。元件包括電線、電網蓆、碳膜。電熱系統一般比較薄，所以唔需要做落地台度。因為咁，有時用嚟做暖地氈、木地板、地磚。電熱系統用嘅靈件少過液壓系統，相對簡單啲。有啲電熱系統用家居電壓，有部份用低電壓。系統嘅秏電量在於套系統嘅火數。

## 特色
室內空氣質素比較好，因為啲地板發熱，冇咁容易生啲霉、細菌、塵蟎。醫學解目前認為對減低致敏源有幫助。

能源可持續性比較高，因為系統效率高。地熱式地暖系統同太陽能都係可再生能源。

相對嚟講都比較安全，有地暖系統嘅屋企，就唔需要用暖爐，亦唔會有 Radiator 咁掗掗拃拃，唔使黐塵。之不過，當用電熱系統嘅地氈變舊，會有問題。

系統維修嘅要求，同一般嘅水同電 HVAC系統差無幾，除咗埋喺地下嘅電線、喉管。PEX 管用得好耐，抵得住侵蝕、高溫、同大壓力。

## 攷
四牌樓 (搞清楚)

**四牌樓**可以係：

## 景
*四牌樓 (北京)，喺北京市入面有兩棟四牌樓，分別喺西城區同東城區度。
*四牌樓 (南京)，喺江蘇省南京市玄武區，東南大學入面。
*四牌樓 (廣州)，喺廣東省廣州市越秀區，喺1994年解放路擴闊工程嗰陣拆咗。
*四牌樓 (臨汾)，喺山西省臨汾市曲沃縣。
*四牌樓 (泰州)，喺江蘇省泰州市興化市。
*四牌樓 (合肥)，喺安徽省合肥市入面有兩棟四牌樓，分別喺廬陽區同包河區度。
*四牌樓 (大同)，喺山西省大同市中心城區。

## 小說
*《四牌樓》，劉心武寫嘅長篇小說。
藍色飛髮舖

（），之前嗌過（），係日本長崎縣島原市入面嘅國家文化遺產同有折衷主義嘅其中一棟建築。呢間嘢係被人攞咗嚟做畫廊同咖啡舖工作室嘅生意。喺間屋嘅1樓度重留低咗之前做緊䤵髮舖生意嘅3嚿鏡台同凳响度。

## 介紹
*設計：未知
*完工：日本大正12年（1923年）
*建築面積：60平方米
*喺邊度：長崎縣島原市上町888-2
*遺產：日本長崎縣有形文化建築


File:140321 Ao-i-rihatsukan Shimabara Nagasaki pref Japan02s5.jpg
File:140321 Ao-i-rihatsukan Shimabara Nagasaki pref Japan03s.jpg


## 連出去
*
*http://www.shimabara.jp/kobo-mo2/　青い理髪舘と工房モモのホームページ 喺2014年4月1號搵到
*登録有形文化財（建造物）の登録について ：文部科学省 喺2014年4月1號搵到
*青い理髪舘（旧小林理髪舘） 文化遺産オンライン 喺2014年4月1號搵到
*長崎県の文化財 喺2014年4月1號搵到
馬拉盞

**馬拉盞**（馬拉文：**Belacan**）係種起源馬拉嘅醬，同蝦醬做法相似，都係用蝦仔發酵成。廣東人會用佢嚟炒菜，譬如通菜、芥蘭。

馬拉盞好多時都會再加工落其他配料炒製，等佢個味更加豐富，譬如辣椒、紅蔥頭、蒜頭、蝦米、花生醬、青檸汁噉，睇個人口味而定。

### 用途

* **烹飪**：常用於炒菜（如馬拉盞炒通菜、炒四季豆）、炒飯、拌粥或麵，也可作為火鍋蘸料或配料，提升菜餚的鮮味。
* **特色菜餚**：例如馬拉盞炒空心菜（通菜）、馬拉盞炒金邊粉、馬拉盞蝦粒炒四季豆等。
* **食用方式**：馬拉盞氣味強烈，通常不直接食用，需經乾炒或油炒以釋放香氣，並搭配其他食材烹調。

### '''關於馬拉盞嘅起源有以下嘅講法:'''
 龍的賜予

據說，古時候有一條神龍居住在東南亞的某個山脈中。這條龍擁有無窮的智慧，經常指導村民們如何耕作。有一天，村民們向龍請教如何製作美味的菜餚，龍便使用自己的氣息混合當地的香料和食材，創造出馬拉盞。從此，村民們每年都會在龍的祭典中獻上馬拉盞，以感謝龍的恩賜。

鬼魂的料理比賽

在一個小村莊裡，據說每年都有一個神秘的鬼魂會舉辦料理比賽，參賽者必須用馬拉盞的食材來製作出最美味的菜。參賽者們常常會在深夜聽到奇怪的聲音，似乎有靈魂在指導他們如何調味。贏得比賽的人會獲得豐厚的獎品，而失敗者則會在村莊裡留下一些神秘的香氣，讓人們不斷回想起那道菜的味道。

時間旅行者的來臨

有一位時間旅行者穿越到東南亞的古代，發現村民們的飲食單調。於是，他用來自未來的調味料和食材，創造了一道神奇的馬拉盞。村民們驚訝於這道菜的奇妙風味，甚至有人聲稱吃了後能感受到未來的預知能力。隨著時間的推移，這道菜成為村莊的傳奇，吸引了許多尋求靈感的旅客。

食材的魔法

據說，每種馬拉盞的食材都隱藏著一種魔法。辣椒能夠增強勇氣，香料可以帶來智慧，而新鮮的蔬菜則象徵著生命力。村民們相信，如果能用心製作馬拉盞，會讓食客得到這些魔法的保佑，甚至能實現他們的願望。

而根據歷史學家以及民族學家嘅考究,馬拉盞嘅起源為下

古老的香料貿易

馬拉盞的起源可以追溯到古代的香料貿易時期。當時，東南亞的商人們將香料和調味料與中國及印度的料理融合，創造出獨特的風味。馬拉盞的香辣味正是這種文化交融的結果。

農民的料理

據說，馬拉盞的誕生源於農民的日常飲食。他們在田間工作時，會將各種當地新鮮的蔬菜和肉類進行簡單的調理，加入香料後烹煮，形成了今天的馬拉盞。這道菜不僅美味，而且能提供足夠的能量，適合勞動者。

慶祝活動的美食

在某些傳統慶祝活動中，馬拉盞被視為祝福和團圓的象徵。人們會聚在一起，分享這道菜，象徵著家庭的和睦與豐收的喜悅。

藥膳風味

馬拉盞的香料中包括了多種草藥，這些草藥在當地被認為具有保健功效。傳說中，早期的醫生會使用這些香料來調製藥膳，讓病人恢復健康，從而把馬拉盞的風味與治療結合在一起。

### 與蝦醬的區別

* **蝦膏 vs. 馬拉盞**：蝦膏是原料，經發酵曬乾製成；馬拉盞則是將蝦膏進一步加工，加入配料炒製，味道更複雜。蝦膏氣味更濃，馬拉盞則因二次加工更易直接入菜。
* **文化背景**：馬拉盞起源於馬來地區，但據說可能受到葡萄牙沿海地區Belachan醬的影響，19世紀華南移民將其帶入南洋，並融合當地飲食文化。
土庫曼軍事

**土庫曼武裝力量**大約有2萬2千人，響蘇聯解體之後建立，以防禦為主。陸軍有10架T-90戰車同700架T-72戰車；空軍有Mig-29大約24架，Su-25攻擊機43架，雌鹿直升機10架，其餘都係教練機；海軍只有一艘美製嘅大型巡邏艇同埋5艘小砲艇。
郭毅

**郭毅**（，）係中華人民共和國嘅一位足球員，呢位球員喺廣西壯族自治區嘅柳州度出世，而家佢效力緊葡萄牙足球甲級聯賽嘅馬列迪穆。

## 俱樂部嘅生涯
郭毅喺第一次參加踢足球嗰陣就係喺2010年嗰陣，佢加盟咗博維斯塔嘅青年隊之後，重喺2012年初嗰陣入埋一線隊度踢波。而佢第一次出場係喺2012年4月1號對柏多恩斯隊嘅比賽入面。之後佢喺2012年嘅夏天嗰陣轉咗會去葡萄牙超級足球聯賽嘅馬列迪穆足球會預備隊度踢波。佢第一次出場係喺2013年9月18號對陣波圖嘅比賽入面。之後雖然話佢喺2014年1月份俾人租借到湯狄拿度踢波，但佢凈係踢咗1場波就走咗。喺2014年5月12號，湯狄拿足球會官方就公開宣佈郭毅嘅正式加盟。

## 註
暴風雪號航天飛機

**暴風雪號航天飛機**（俄文：***Буран***，ГРАУ正式編號**11Ф35 К1**）係蘇聯製造嘅一架航天飛機，亦都係暴風雪計劃裡面唯一投入使用過嘅航天飛機。喺1993年暴風雪計劃被俄羅斯當局腰斬之前，暴風雪號淨係進行過一次無人飛行。

## 設計

暴風雪號航天飛機嘅設計，同美國嘅穿梭機相似，但係亦都有兩個重要差異：
# 美國嘅穿梭機將主引擎裝喺穿梭機上面，外接一個巨大嘅燃料箱。但係暴風雪號就將主引擎裝徂喺負責發射嘅能源號火箭（俄文：***Энергия***）上面，飛機上面褪出來空間用來裝輔助引擎。因此，暴風雪號降落嘅時候，就算第一次著陸唔成功，都可以用輔助引擎推動重飛、兜個圈、調整姿態再著陸多次，而美國嘅穿梭機著陸就只能夠一次成功；
# 美國嘅穿梭機採用垂直運輸，運到發射塔之後可以好快升空。而暴風雪號採用水平運輸，運到發射塔之後重要戙起身先至可以升空，無美國嘅穿梭機咁方便。

## 歷史

1970年代年代末期，蘇聯認為美國極有可能用穿梭機運載同投放核武器，於是決定開發自己嘅航天飛機作為回應。中央機械製造研究院（，縮寫「ЦНИИМаш」）受命主導蘇聯航天飛機嘅研發，而軍方亦都從其他設計局調徂一批設計師過去幫手。計劃嘅代號係「暴風雪」，除徂航天飛機本身之外，亦都負責研究運載火箭同專用運輸機，成果分別有能源號火箭同埋安-225運輸機。

1988年11月15號UTC凌晨3點，暴風雪號航天飛機喺哈薩克嘅拜哥努勒發射場升空，執行無人操縱試飛任務。喺用徂206分鐘圍著地球飛徂兩圈之後，暴風雪號喺拜哥努勒發射場嘅跑道自動著陸。雖然當時嘅側風達到每秒17米，但係暴風雪號淨係向側超出預定停機位置3米，向前淨係超出10米。當時，發射嘅錄影帶只有一小部份被人公開徂，而公開嘅部份亦都拍攝唔到發射嘅真實情況，於是有人質疑暴風雪號根本無發射到，淨係被安-225帶徂上天然後飛徂返發射場——當年美國嘅企業號穿梭機亦都係恁樣試飛嘅。為徂平息疑慮，蘇聯當局決定公開全部錄影，證明暴風雪號真係發射徂。蘇聯傳媒重話當時天氣好惡劣。

之後蘇聯當局曾經計劃喺1993年再用暴風雪號進行一次無人飛行，預計會喺太空停留15到20日。但係蘇聯解體之後，俄羅斯聯邦航天局腰斬徂成個暴風雪計劃。

## 參考



類:蘇聯航天計劃
四牌樓 (廣州)

中國廣東省廣州市入面嘅**四牌樓**就係響越秀區嘅解放中路同中山六路嘅交界南邊冇幾遠嗰度，而家已經係一條大馬路。嗰啲牌坊已經搬走或者係拆嗮。

## 名
喺明朝嗰陣，喺依家嘅惠福西路北邊、中山六路嘅南邊、朝天路嘅東邊同依家嘅解放中路西邊隔離嗰橛，由於有惠愛坊、孝友坊、忠賢坊同貞烈坊呢4棟牌坊響度先至改咗噉嘅名。雖然話喺1954年嗰陣改咗名嗌解放中路，但有唔少嘅廣州人都慣咗嗌呢度係「四牌樓」嘅。

## 史
### 最早嘅四牌樓
如估講話最早嘅四牌樓，就係喺明嘉靖十三年（1534年）嗰陣就出現咗喇，喺依家嘅惠福西路北邊、中山六路嘅南邊，朝天路嘅東邊同依家嘅解放中路西邊隔離嗰橛出現咗4棟用木頭嚟整嘅牌坊響度。而呢4棟牌坊就係惠愛坊、忠賢坊、孝友坊同貞烈坊。
* 惠愛坊
: 惠愛坊紀念嘅係之前中原嗰陣嚟咗廣東嘅67位名人
* 忠賢坊
: 忠賢坊紀念嘅係廣東嘅49位鄉賢
* 孝友坊
: 孝友坊紀念嘅係廣東嘅54位仁者
* 貞烈坊
: 貞烈坊紀念嘅係廣東嘅55位節婦。
喺清朝嗰陣，四牌樓同廣東嘅巡撫署都係映埋一齊嘅，佢重圍咗一個大型商業區出嚟，而喺嗰陣時係嗌「四牌樓市」。喺每年正月初一到上元節嗰陣，好多嘅店舖同民居都掛咗好多唔同品種嘅花燈嚟做燈市嘅。不過到咗1644年，明朝後期嘅其中一個嶺南三忠——陳邦彥，佢喺明朝冇咗之後，重帶啲兵仔嚟搞死啲清軍。喺清朝嘅順治四年（1647年），清軍就將陳邦彥霸咗嘅清遠城炸冧咗，打咗成十日之後，結果佢嘅細佬俾陳馨尹殺咗，而陳邦彥就被人斬咗3刀之後被人拉咗去四牌樓度開斬。

### 五棟牌坊

呢度講嘅所謂5棟牌坊就係以下呢5個喇：
* 盛世直臣牌坊
: 呢個牌坊係由海瑞嚟起嘅。
* 乙丑進士牌坊
: 呢個牌坊係由李覺斯同佢屬下嘅7個人起嘅。
* 承恩五代牌坊
: 呢個牌坊係由何熊祥嚟起嘅。
* 奕世台光牌坊
: 呢個牌坊係由黃仕俊嘅一間屋三個人嚟起嘅。
* 戊辰進士牌坊
: 呢個牌坊係由梁衍泗（重有幾個人）嚟起嘅。

### 清朝嗰陣

喺清朝嘅康熙年嗰陣，由於明朝嘅廣東巡撫署俾人改咗去睺住啲廣州嘅八旗兵嘅將軍部。到咗1857年，由於第二次鴉片戰爭嘅爆發，由於英國同法國嘅軍佬都霸咗廣州成4年咁耐，結果就將間將軍署整大咗，變咗係英國駐廣州領事館（依家係迎賓館嗰度）。而嗰4棟木牌坊嘅運，喺《廣州城坊志》度凈係簡單寫作「署廢，坊亦廢。」呢句。
### 中華民國時期

#### 中華路嘅擴闊
到咗民國十八年（1929年）嗰陣，廣州就將棟城牆拆咗，嚟起咗條馬路，而小市街嗰邊就整咗條**中華南路**，歸德直街嗰邊就整咗條**中華中路**，大北門直街就整咗條**中華北路**出嚟。不過五棟牌坊重喺條馬路嘅中間，每棟牌坊起碼隔廿僆卅米就見到一棟喇，而個建築嘅樣都係差唔多，都係用咗石柱、石幔、石樑、石匾呢啲疊架嚟整嘅，上面重有個瓦蓋添。每個牌坊嘅3個石門嘅闊度都係唔同嘅，其中中間嗰個就比較闊，而呢啲牌坊連中型汽車都可以過到去，而兩邊嘅門仔就凈係可以畀黃包車過啫。

#### 牌坊嘅搬走

不過到咗民國卅六年（1947年），由於廣州市入面嘅汽車越嚟越多，搞到出咗幾單有汽車撞牌坊嘅交通事故出嚟都有，廣州市政府就決定搬走呢5棟牌坊，由廣州工務局嚟使錢，睇下佢點搬法。後嚟到咗民國卅六年嘅9月底，五棟牌坊就分別響新址重新起咗。而奕世台光牌坊同埋戊辰進士牌坊就移咗入去漢民公園入面（呢度後嚟改咗名嗌兒童公園，依家係南越國宮署遺址）嘅南門同埋西門。而盛世直臣牌坊同埋承恩五代牌坊就搬咗去中山紀念堂北邊嘅觀音山，百步梯嘅入口附近（依家係越秀公園嘅南門）石級度。而乙丑進士牌坊就移咗過去私立嶺南大學（依家係中山大學）嗰度，就喺1999年11月，乙丑進士牌坊已經整好，呢個牌坊就係依家嘅中山大學入面，惺亭嘅西邊。而四牌樓移出咗去中華路之後，喺馬路邊嘅嗰啲巷仔重見到有寫住「四牌樓街」嘅名。

### 牌坊俾人拆咗

根據考察過，起咗喺百步梯嘅兩個入口附近嘅兩棟石牌坊，就喺20世紀50年代初俾廣州市人民政府當場拆咗；而喺漢民公園南門同埋西門嘅兩棟石牌坊就喺文化大革命入面，按照廢除四舊嘅意思就拆咗。而所謂嘅四牌樓喺1994年嗰陣，由於廣州市人民政府就話要整闊條解放路，不過佢哋冇向民眾公開收集意見就猛咁將條路入面嘅全部騎樓冚唪唥都拆嗮（重拆到過龍添），搞到做咗嘅嘢就冇得返轉頭。條馬路入面嘅四牌樓街同埋四牌樓都一齊冇埋。廣州入面嘅大多數牌坊，依家凈係得返搬咗去中山大學入面嘅乙丑進士牌坊，而個牌坊上面重有一隻名響度，就係「東莞李覺斯」呢5個字。

## 俗語
廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、**4牌樓**、5仙觀、6榕路、7株榕、8旗二馬路、9曲巷，10甫路。

## 睇埋
* 解放路 (廣州)
* 嶺南大學 (廣州)

## 註

## 連出去
* 历史地名 - 四牌楼风物琐记
犀牛路 (廣州)

廣州市入面有兩條**犀牛路**：

* 犀牛路 (廣州越秀)：喺越秀區。
* 犀牛路 (廣州白雲)：喺白雲區。
犀牛路 (廣州越秀)

越秀區入面嘅**犀牛路**（）係中國廣東省廣州市入面嘅一般馬路。成條馬路好似個英文嘅大寫字母「L」噉樣，西北邊從環市東路開始，一直去到農林下路嗰頭。

## 概要
全長400米，闊6米，1車道，凈係可以從西北向東南邊行。

## 歷史
相关工作人员查阅《广州市地名志》后表示，南起农林下路，北至环市东路区庄立交桥东侧的犀牛路因路旁有犀牛村而得名，而犀牛村则是因在一形似犀牛的山丘旁而故名。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[環市路 (廣州荔灣至廣州天河)|環市東路]]**
* **[[農林下路]]**

## 註
危機

**危機**（）係有危險又有機會嘅時刻，係畀測試決策同問題解決能力嘅一刻，係人生、社團、社會發展嘅轉捩點，生死尤關、利益轉移，好似分叉路咁。

## 而家嘅危機
* 台灣海峽危機
* 台灣海峽飛彈危機
* 生化危機
* 亞洲金融危機
* 波斯尼亞危機
* 柏林危機
* 能源危機
* 第一次石油危機
* 第一次摩洛哥危機
* 第二次石油危機
* 第二次摩洛哥危機
* 第三次石油危機
* 軟件危機
* 數學危機
* 克里米亞危機
* 烏克蘭同俄羅斯嘅衝突
* 烏克蘭分裂危機

## 睇埋
* 物業管理
* 生命、財產、名譽
* 水災、暴風、火災
* 人口老化
* 危樓
* 兇宅

## 參考

## 睇埋
*《危機 (電影)》：美國電影*The China Syndrome*嘅香港譯名
犀牛路

**犀牛路**可以係：

* 犀牛路 (廣州)：廣東省廣州市入面有兩條犀牛路。一條喺越秀區，一條喺白雲區。
* 犀牛路 (龍岩)，喺福建省龍岩市新羅區。
東九龍居民委員會

**東九龍居民委員會**（英文: **East Kowloon District Residents' Committee**），原名**九龍十三鄉委員會**，係香港民間組織（亦係九龍社團聯會嘅其中一個屬會），喺1957年3月11號成立，1986年換名做「東九龍居民委員會」，佢服務宗旨係團結居民、參與社會事務、服務社區、維護居民權益、發揚互助友愛精神、舉辦福利、文教、康樂、體育等事業，佢服務對象包括東九龍地區（包括九龍城區、黃大仙區同觀塘區）嘅居民。

## 史
東九龍居民委員會前身係「九龍十三鄉委員會」，喺1957年成立。

喺1956到57年，港英政府下令收返九龍十三鄉中嘅竹園鄉，用嚟起黃大仙徙置區（即黃大仙下邨同上邨）。當時港英政府對受影響農戶、商戶同廠戶嘅賠償唔作任何安排，私人屋地只象徵式土地面積一平方呎賠償一毫子。喺當地村民唔願遷出嘅情況下，港英政府派出軍警強行拆卸竹園鄉嘅房屋，同將部份村民遞解出境，令十三鄉村民同軍警發生衝突。

1957年3月11號，九龍十三鄉中嘅牛池灣鄉、竹園鄉、衙前圍、大磡鄉、元嶺鄉、沙地園鄉、坪頂鄉、牛頭角鄉、沙埔鄉同坪石鄉因唔滿意港英政府無理霸道嘅拆卸行動，組成「九龍十鄉聯合支援竹園村民會」同發起抗爭，由牛池灣鄉擔任主席團主席，之後茜草灣鄉、茶果嶺鄉同鯉魚門鄉亦相繼響應加入組織，事件最終引起中英兩國政府嘅關注。喺中國外交部連續兩次照會下，加上英國國會議員嘅斡旋下，英國政府終下令港英政府畀受影響嘅人士妥善安置同合理補償，包括畀業主用屋地換樓地權益，廠戶配畀徙置工廠大廈，而農戶、商戶就配徙置區地下舖位畀轉業維生。農戶重獲青苗費同每平方呎一到六毫嘅開耕費，而呢個個自發組織被英國國會議員改名做「九龍十三鄉委員會」。

1964年，九龍十三鄉委員會正式向警察牌照課註冊做合法團體。1986年，因應當時社會環境變遷，九龍十三鄉委員會換名做東九龍居民委員會。

## 參考
香港助產士管理局

**香港助產士管理局**（**Midwives Council of Hong Kong**）係香港公營機構，負責提供香港助產士嘅培訓同監管助產士。2008年嘅主席係岑素圓。

## 史
香港助產士管理局前身係**助產士管理委員會**，喺1910年香港法例《助產士註冊條例》頭次制定時起名。《1997年助產士註冊(修訂)條例》將助產士管理委員會改名做助產士管理局，1999年9月30號正式成立。
人類生殖科技管理局

**人類生殖科技管理局**（）係一個香港法定組織，喺2001年4月根據香港法例《人類生殖科技條例》（第561章）第4條設立，目的係規管生殖科技程序，提供審批進行人類生殖科技活動嘅牌照申請，同埋向有關人士發出業務守則。人類生殖科技管理局嘅主席係梁智鴻醫生。

人類生殖科技管理局主席：
*梁智鴻
*梁永立（2012年-）

## 參考
* 雪藏胚胎代母掀道德爭議
* 生殖科技局設小組跟進
* 人類生殖科技管理局3名成員再獲委任
廖力生

**廖力生**（）係中華人民共和國足球員，嚟自廣東揭陽，踢進攻中場。依家喺中國足球超級聯賽嘅山東泰山足球會踢緊波。

## 生涯
*2011年，廖力生入咗去東莞南城嘅一線隊度重參加咗2011年嘅中國足球乙級聯賽 。
*2012年10月底，廖力生正式加入中國足球超級聯賽嘅廣州恆大隊度踢波。

## 註

## 出面網頁
財務匯報局

**財務匯報局**（**Financial Reporting Council**）係香港獨立法定組織，根據喺2006年7月13號制定嘅香港法例《財務匯報局條例》而成立嘅。財務匯報局成立喺2006年12月1號，喺2007年7月16號開始運作，職責主要為就有關上市實體可能喺審計或匯報方面嘅唔恰當行為進行調查，同佢可能無遵從財務匯報規定嘅事宜展開查訊。2012年財務匯報局嘅主席係潘祖明，行政總裁係狄勤思。

## 參考
* 財務匯報局觀察公司增多
* 潘祖明涉利益衝突 暫退財匯局主席
* 財匯局首季接24宗投訴
園景師註冊管理局

**園景師註冊管理局**（**Landscape Architects Registration Board**）係根據香港法例第516章《園景師註冊條例》而成立嘅嘅香港公營機構，負責香港園景師嘅註冊事宜。2008年嘅主席係柯展鵬。
三育路

**三育路**（）係中國廣東省廣州市入面嘅一般馬路，呢條馬路響越秀區入面。成條馬路東西走向，西邊從農林下路開始，一直向東去到福今路嗰頭。

## 概要
全長490米，闊8米，2車道，其中農林東路嘅西邊係東向西嘅單行線；而農林東路嘅東邊係西向東嘅單行線。

## 名
呢條馬路主要喺1926年整闊條馬路嗰陣，入面有間教會辦嘅「三育中學」响度先至改咗噉嘅名。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[農林下路]]**
* 農林東路
* 福今路

## 睇埋
* 香港三育書院

## 註
桂花路

**桂花路**可以係：

* 桂花路 (廣州)：喺廣東省廣州市，入面有兩條。
* 桂花路 (深圳)：喺廣東省深圳市，入面有兩條。
* 桂花路 (珠海)，喺廣東省珠海市香洲區。
* 桂花路 (長沙)，喺湖南省長沙市雨花區。
桂花路 (廣州)

廣州市入面有兩條**桂花路**：

* 桂花路 (廣州白雲)，喺白雲區。
* 桂花路 (廣州花都)，喺花都區。
桂花路 (廣州白雲)

**桂花路**（）係中國廣東省廣州市入面嘅一般馬路，呢條馬路響白雲區嘅桂花崗嗰度。成條馬路東西走向，西邊從解放北路開始，一直向東去到飛鵝路嗰頭。

## 概要
全長400米，闊9米，雙向2車道。

## 個名點嚟？
喺好耐之前未開馬路嗰陣，呢條馬路入面主要係種桂花嘅植物响度先至改咗噉嘅名。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[解放路 (廣州)|解放北路]]**
* 飛鵝路

## 註
署前路

**署前路**可以係：

* 署前路 (廣州)，喺廣東省廣州市越秀區
* 署前路 (梅州)，喺廣東省梅州市梅江區
* 署前路 (湛江)，喺廣東省湛江市徐聞縣
* 署前路 (雲浮)，喺廣東省雲浮市鬱南縣
* 署前路 (寧德)，喺福建省寧德市蕉城區
* 署前路 (吉安)，喺江西省吉安市吉州區
* 署前路 (德州)，喺山東省德州市臨邑縣
麻鷹捉雞仔

**麻鷹捉雞仔**係種細路玩嘅集體遊戲。遊戲需要一個人扮麻鷹，一個人扮雞乸，其餘人扮雞仔，頭一位搭住雞乸膊頭，之後一個個搭膊頭，排成一條隊。玩法係麻鷹要捉住雞仔，雞乸就要保護雞仔唔好畀麻鷹捉，喺限時內麻鷹捉晒所有雞仔就當麻鷹贏。
跳橡筋繩

**跳橡筋繩**係種細路玩嘅集體遊戲，亦係跳繩嘅變種，不過繩就會用到橡筋繩，同埋會最少三個人玩，其中兩個人揸住條繩係咁揈，其他人就要一路跳繩一路做花式。
一二三紅綠燈

**一二三紅綠燈**係種細路玩嘅集體遊戲。遊戲需要一個人扮紅綠燈，其餘人扮行人，各企一邊。基本玩法係當行人聽到紅綠燈講「一二三紅綠燈過馬路要小心」期間可以行前，講完就一定要停止動作，如果唔係嗰位行人就輸，當所有人輸晒，或者所有未輸嘅人都成功行到另一邊，遊戲就玩完。
波子機

**波子機**係種玩嘅嘢，本來係款街機，入面有粒金屬波子，玩家要靠控制兩枝桿令到粒波子撞指定位置攞分，同埋唔好畀粒波子跌到落最底個窿。
片石仔

**片石仔**係種遊戲，攞粒扁嘅石仔用低角度掟落水，石仔會彈起至少一次先至沉落水底。
掟銀仔

**掟銀仔**（），又叫**公定字**（），係種幫手做決定（譬如玩遊戲先後次序或唔想功課亂做嘅時候）嘅方法，一個銀仔一面有公仔頭（公），另一邊有數字（字），先揀公或者字，再將個銀仔掟上半空再落返手板上面，如果公仔頭喺面，揀「公」就贏，如果唔係就即係「字」贏。
扯大纜

**扯大纜**係種好多人玩嘅集體遊戲，主要係鬥大力。遊戲架撐只需要一條粗繩，正中好多時會綁條絲帶做識認。玩家分開兩組，一組揸一邊，遊戲正式開始之後兩方都要用力將繩扯向自己嗰邊，只要限時入面將對方所有人都甩手跌低，又或者限時完後條繩中間點比較近自己，就代表贏。

類:前奧運項目
署前路 (廣州)

**署前路**（，本地亦讀作或）係廣東廣州越秀區一條南北向馬路。南邊從廟前直街、廟前西街、龜崗大馬路嘅交界開始，一直向北去到東山口。

## 歷史
1916年政府斥資築路，由於位處警察公署四區二分署對面，初初叫「署前街」，其後又改稱「署前路」。（相傳間警署喺2011年拆咗）

## 概要
全長220米，闊9米，雙向2車道。

由北往南數，署前路同以下馬路交匯（**加粗**咗嘅係主幹道）：
***[[中山路 (廣州)|中山二路]]**、**中山一路**、**[[東華路 (廣州越秀)|東華北路]]**、**[[農林下路]]**
*廟前直街、廟前西街、龜崗大馬路

## 主要建築
* 東山百貨大樓
* 署前路小學
* 越秀區圖書館
* 廣州地鐵東山口站
寺貝通津

**寺貝通津**（）係中國廣東省廣州市入面嘅一般馬路。成條馬路好似個希臘文嘅字母「Γ」噉樣，西南邊從廟前直街開始，一直向東去到達道路嗰頭。

## 概要
全長648米，闊6米，1車道，凈係可以從西邊向東邊行。

## 個名點嚟？
其實呢條馬路仔嘅「津」字就係碼頭噉解。喺好耐之前，呢條馬路重係條珠江邊嘅碼頭仔，甚至重喺江邊嘅路仔係俾人改咗個有「通津」呢兩個字嘅名；而呢條馬路仔嘅「寺」字就係舊陣時東山入面嘅東山廟；重有個「貝」字就係「背」字噉解；呢三個名嘅意思挾埋起身，就係「東山寺後面有條路仔可以去到碼頭」噉解。

## 經過嘅道路
呢度啲路嘅順序係由西去到東嚟排嘅，其中**加粗**咗嘅字係主幹道：
* 廟前直街
* 松崗東
* 達道路

## 特色
呢條馬路集中咗喺舊陣時，廣州入面有好多間中西合璧嘅洋樓仔。同舊陣時嘅西關唔同嘅係，呢度多咗間百年名校——廣州市第七中學同華南入面最大嘅基督教堂——東山堂。
龜崗大馬路

**龜崗大馬路**（）係中國廣東省廣州市入面嘅一般馬路。成條馬路南邊走向，北邊從廟前直街開始，一直向南去到東華東路同東山大街嘅交界嗰頭。呢條馬路係分開咗6條嘅。

## 概要
六條馬路一齊挾埋全長673米，闊3.1——9米，2車道，凈係可以從北邊向南邊行。其中：
* 龜崗大馬路（長185米，闊9米）
* 龜崗一馬路（長110米，闊3.1米）
* 龜崗二馬路（長100米，闊4.5米）
* 龜崗三馬路（長95米，闊4.9米）
* 龜崗四馬路（長80米，闊4.9米）
* 龜崗五馬路（長103米，闊大概4米）

## 史
其實呢條馬路同附近嘅龜崗1——5馬路喺1915年嗰陣，從美洲返嚟嘅華僑就嚟做東山度開發咗新嘅住宅區，就起咗5條龜崗嘅小區馬路同一條大陸，其中呢6條馬路就係龜崗大馬路、一馬路、二馬路、三馬路，四馬路同五馬路喇。

## 經過嘅道路
呢度啲路嘅順序係由西去到東嚟排嘅，其中**加粗**咗嘅字係主幹道：
* 廟前直街
* 啟明大馬路<sup>[1]</sup>
* 江嶺北街
* 東華東路、東山大街

：呢度有條嗌龜崗一、二、三、四、五馬路嘅呢5條路仔嘅分岔，一直去到嗰度。

## 特色
呢條馬路入面都有喺民國嗰陣嘅味道，入面有一大堆洋樓仔，附近重有個中共三大遺址响度。

## 註
龍歸站

**龍歸站**（；）係廣州地鐵嘅車站，2010年10月30號開放，位置喺白雲區龍歸地區，106國道嘅K2466+135標記位。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。同大多數嘅車站一樣，冇休息室同廁所響度。
#### 打掂

#### 打橫

### 站廳
龍歸站係設計成冇柱嘅站廳而搞到個站廳好闊。而收費區喺站廳嘅東邊，周圍俾人行通道圍住嗮，而收費區嘅站廳同月台之間都有扶手電梯同樓梯接埋一齊。為咗方便啲去機場嘅乘客，站廳入面重設咗航班查詢出嚟。

### 月台
呢個站有1個島式月台，喺106國道（廣州白雲龍歸地區）嘅地底。

### 商舖同自助服務
龍歸站入面凈係得好少鋪頭畀乘客買嘢，凈係得2間便利檔響度。另外，入面亦得好少自助服務設施畀乘客用，包括咗自動櫃員機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引嘅服務。

### 出入口

呢個站有三個出入口，分別係A、B1同埋B2。自從2017年11月16號實施咗「人過安全門，物過X光機，液體過檢測儀」嘅嚴格安檢制度之後，除咗B1同B2出入口之間當成過街通道係毋須接受安檢之外，往返其它出入口之間都要接受安檢先至畀用。

## 頭尾班車信息同配線圖

## 車站歷史
### 規劃
喺1997年嘅《廣州市城市快速軌道交通線網規劃研究（最終報告）》入面話咗喺106國道嘅龍歸墟地區嗰邊整個站出嚟，嗰時係2號綫嘅一個站。後嚟喺2000年嘅近期線網規劃調整方案話咗，將2號綫縮短到嘉禾而另外規劃咗一條新嘅機場快綫經過呢度。而2003年嘅規劃方案入面，機場快綫改成係3號綫嘅一部份。
### 施工
喺2007年5月14號，地鐵3號綫北延段正式開始逳手起。原先話喺出咗嘉禾望崗站之後嘅北邊嗰橛，冚唪唥係高架站，但因為話要拆好多間房屋同改嗮啲高壓線路，地鐵公司就唔想喺高架線路附近搞出個災難性嘅影響，加上有人喺開始逳手起之前俾人猛咁整蠱個工地，結果佢哋將規劃話嘅高架地鐵冚嘭唥都改嗮喺地下。廣州市政府就決定加10億蚊嘅投資入去改成地下嘅地鐵，結果搞到落成時間拖咗9個月咁耐，一直到2010年7月份先至起好。
### 通車
2010年10月30號，3號綫北延段開通咗之後，呢個站正式開放。
### 事件
#### 受到「有炸彈」嘅言論威脅
2019年5月28號，有位曹氏嘅男醉貓因爲無聊到貼底，喺呢個站嘅乘客意見卡居然寫咗話「要喺今年6月1號炸咗龍歸地鐵站」。事發之後，廣州當地啲差人同軍佬都好緊張兼第一時間關注呢單嘢，重喺各個車站安排加強安保措施。後嚟曹氏男醉貓喺事發第二日被當場叉住，重俾法院起訴佢因為亂製造恐怖信息而擾亂社會秩序，喺同年11月6號被判處7個月嘅監禁。

## 利用狀況
龍歸站喺白雲區106國道嘅龍歸鎮嘅集墟入面，係白雲區龍歸鎮嘅一個集墟細鎮，附近都係啲城中村、鄉下嘅地區同埋金龍花園、銀龍花園。每日都有好多客流去廣州嘅市區、機場、火車站呢啲地方。喺客流高峰期嗰陣都成日搞客流控制。而附近嘅巴士站重可以畀乘客去到廣州東北邊嘅地區都有。

另外，喺每個出入口附近成日都見到有拉客嘅五類車響度，不過呢啲車係冇王管，搞到出入站都好麻煩。

## 接駁巴士
日班車：
:龍歸墟站：
::427、510、840、841A
:龍歸地鐵站總站：
::650、728、735、736、758、797、972
夜班車：
:龍歸地鐵站總站：
::86

## 附近嘅建築
*龍歸城
*華僑商務大廈
*銀龍花園
*金龍花園
*夏良高橋公園

## 攷

## 上一站·下一站
群英大街

**群英大街**（）係中國廣東省廣州市嘅一條內街，喺白雲區三元里村入面。成條街道係東西走向，西邊從三元里大道開始，一直向東去到機場路嗰頭。

## 簡況
全長280米，闊5米，1車道。

## 來由

呢條馬路喺1841年嗰陣，由於英國佬入侵咗廣州，喺三元里嗰度發生咗單流血衝突案，結果三元里村啲人為咗保衛好個廣州，就整咗個團隊將個英國軍隊玩死嗮。為咗紀念呢單嘢，所以呢條街就改咗名嗌「群英大街」囉。

## 經過嘅道路

呢度啲路順序係從西去到東嚟排嘅，其中**加粗**咗嘅字係主幹道：
***[[三元里大道]]**
*抗英大街
***[[機場路 (廣州)|機場路]]**

## 特色
呢度入面係一個三元里村嘅城中村地區，入面有好多矮嘅屋仔響度。雖然話呢條村凈係得1條車道，但佢係雙行線嘅。而呢個村係唔畀大貨車入去嘅。呢條馬路主要係人流同單車、殘疾人摩托車同電單車比較多，而機動車就比較少。

## 睇埋
* 抗英大街
基輔市冧列寧像

**基輔列寧雕像倒塌事件**，係指一件烏克蘭親歐盟示威者拉跌基輔市一座列寧雕像嘅事，發生響2013年12月8號下晝6:00（UTC+2）。呢個雕像響1946年落成，係基輔市最後一座列寧雕像。

## 經過
2013年12月8號上晝，親歐盟示威運動嘅組織者同反對派領袖希望組織100萬人上街遊行，不過警方估計當日只有10萬人參加示威活動。夜晚六點，一班年輕人架起樓梯，爬上雕像，喺列寧像條頸上面套上鐵繩，之後就拉跌佢；雕像倒塌之後連手臂同頭部都跌落嚟，隨後，尐人輪流用一把大錘敲個雕像，碎片散落一地，一度嗌「亞努科維奇，你就係下一個！」又唱住烏克蘭國歌。雕像嘅腿部重喺基座上面，有人爬上個基座，又揮舞烏克蘭國旗。響成個過程入面，警方無干預。

## 反應
烏克蘭國內對呢件事反應不一。烏克蘭政府話係野蠻行徑，基輔市市長亞歷山大·波波夫話呢一件事係「一次破壞行為，同民主毫無關係」。烏克蘭共產黨同樣譴責呢件事，而極右翼反對黨斯沃博達黨對呢件事嘅態度飄忽不定，官方Twitter賬號曾經話：「呢個係蘇聯佔領嘅終結，係羞恥而丟臉嘅政權嘅終結。」，但係領導人季亞尼博科認為係「無意義的自殺」。

2013年12月嘅一份民意調查顯示，大部分（69%）嘅基輔民眾對事件持反對態度，持支持態度者佔13%，而中立者有15%。

## 後續類似事件
受呢件事嘅啟發，烏克蘭國內其他地方亦都開始拉跌其他共產主義者嘅雕像。2014年1月有至少4次類似事件，2月份更加有百幾次類似事件。

## 參考
楊詩曼

**楊詩曼**（，）係一位印尼嘅華裔流行歌手，舞蹈兼演員，歌手同製片人。佢嘅出咗嘅第一鉼專輯就係「..And The Story Goes」。

## 經歷
### 個人
楊詩曼喺一間姓楊嘅印尼華人家庭入面出世。佢老頭係一個網球手、而佢阿媽係一個羽毛球手。而佢嘅哥哥就係佢嘅經理人。不過佢嘅架勢係喺細路女嗰陣，尤其係唱歌嗰方面，都幾犀利下。到咗1992年，佢就加入咗娛樂界，就喺佢6歲生日嗰陣就搞咗第一個個人專輯（印尼嘅細路歌版專輯）出嚟喇。之後佢重出咗3鉼專輯。喺1999年，佢加入咗舞台劇嘅範圍入面，甚至喺2002年嗰陣都攞埋獎。

### 出道
2003年10月8號，佢出版咗第一個個人嘅專輯——「..And The Story Goes」，就喺第一鉼帶出版無耐，喺印尼國內就攞咗35000張銷售量喇。而之後發售嘅第二鉼個人專輯重攞埋超過 30 0000 張嘅銷售量。。

## 出版過嘅專輯
**Si Meong* (1992) 
**[[Yess!]]* (1995) 
**Bala-Bala* (1996)        
**[[And the Story Goes]]* (2003)                        
**[[Whaddup A.. '?!]]* (2005)
**[[Sacredly Agnezious]]* (2009)
**[[Agnes Is My Name]]* (2011) 
**[[Agnez Mo (專輯)|Agnez Mo]]* (2013)

## 註
廟前直街 (越秀)

越秀區入面嘅**廟前直街**（）係中國廣東省廣州市入面嘅一般馬路。成條馬路東西走向，東邊從恤孤院路同煙墩路嘅交界度開始，一直向西去到署前路同廟前西街嘅交界嗰頭。

## 概要
全長224米，闊5米，1車道，凈係可以從東邊向西邊行。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* 恤孤院路、煙墩路
* 寺貝通津
* 龜崗大馬路
* 署前路、廟前西街

## 特色
喺呢條馬路入面，有好多洋樓仔，重有好舊嘅教堂，好窄嘅靈堂，好静嘅學校，仲有幾有創意嘅舖頭仔響度。如估行過呢度仲可以體驗到靜同嘈呢兩樣嘢響度。

## 註
白雲區 (搞清楚)

**白雲區**（）可以係：

* 白雲區 (廣州)：廣東省廣州市入面嘅其中一個區。
* 白雲區 (貴陽)：貴州省貴陽市入面嘅其中一個區。
廣州白雲綠地中心

係中國廣東廣州嘅高樓大廈，喺白雲區嘅白雲新城入面，雲城東路西邊；雲城西路東邊；雲城南四路北邊同齊心路南邊。

佢既係白雲新城嘅第一高樓，又係上海綠地集團出錢起嘅一間高樓大廈。

## 起嘅時間
大樓係喺2011年6月10號開始喐手起，2013年5月封頂，2013年6月17號起好。

## 介紹
*佔地面積：3,9780m²
*建築面積：差唔多270000m²
*樓層數：45
*:地上×40　地下×5
*高度：199.85m

入面包括咗高級百貨、精品超市、五星級電影院、高檔酒樓、金融服務中心同室內步行街等6六大主要產業。

## 附近嘅交通
* 地鐵：
: ：白雲公園站

## 註

## 出面網頁
* 绿地集团19载54城--广州白云绿地中心震撼亮相（组图） 綠地集團

類:廣州建築
杜牙根

**杜牙根**（dou6 ngaa4 gan1）係種由牙醫醫治牙根（又叫牙髓）壞死嘅方法，將壞死嘅牙根清走，保返住隻牙。
腓特烈二世 (普魯士)

**腓特烈二世**（，），史稱**腓特烈大帝**（德文：**Friedrich der Große**；拉丁文：**Fridericus Rex**），係普魯士國王（1740年5月31號到1786年8月17號在位），重係軍事家、作家同作曲家。佢在位期間，普魯士軍力大規模發展，領土大舉擴張，文化藝術亦都得到贊助同支持，「德意志啟蒙運動」得以開展。佢令到普魯士喺歐洲大陸取得大國地位，並且喺德意志內部取得霸權，為以普魯士為中心武力統一德意志奠定重要基礎。腓特烈二世係歐洲歷史上最偉大嘅名將之一，亦都係歐洲「開明專制」君主嘅代表人物，重係啟蒙運動時期嘅文化名人，喺政治、經濟、哲學、法律、甚至音樂諸多方面都頗有建樹。

## 出面網頁

類:普魯士王
{君主楔}}
走馬崗路

**走馬崗路**（）係中國廣東省廣州市入面嘅一般馬路，呢條馬路響白雲區嘅三元里嗰度。成條馬路好似個Y字形噉，西邊從崗頭大街同梓元崗路嗰度開始，一直向東去到三元里大道嗰頭。

## 簡況
全長600米，闊8米，雙向2車道，但崗頭大街嗰條支係1車道，有260米咁長，凈係可以從西邊向東邊行。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 崗頭大街、梓元崗路
* **[[三元里大道]]**
大眼蟹科

**大眼蟹科**（學名：）係短尾下目沙蟹總科之下嘅其中一個科，其下有3個亞科10個屬嘅螃蟹。

## 分類
大眼蟹科旗下包括下列各個亞科及屬：
;泥蟹亚科 Ilyograpsinae Števčić, 2005
**[[Apograpsus]]* Komai & Wada, 2008
*泥蟹屬 *Ilyograpsus* Barnard, 1955
;大眼蟹亞科 Macrophthalminae Dana, 1851
**[[Australoplax]]* Barnes, 1966
**[[Enigmaplax]]* Davie, 1993
**[[Hemiplax]]* Heller, 1865
**[[Lutogemma]]* Davie, 2008
*大眼蟹屬 *Macrophthalmus* Desmarest, 1823
**[[Tasmanoplax]]* Barnes, 1967
**[[Venitus]]* Barnes, 1967
;Tritodynamiinae Števčić, 2005
**[[Tritodynamia]]* Ortmann, 1894
佢地全部原本都係沙蟹科旗下嘅亞科同埋物種成員。

## 參考資料

## 睇埋
*香港蟹類
六二三路

**六二三路**（）係廣東廣州荔灣區嘅主幹道。條路沿住沙基涌北岸（南岸係沙面），路線好似個符號「┏┓」噉，西邊從黃沙大道（珠江隧道口）同叢桂路嘅交界開始，一直向東去到鎮安路、西堤二馬路同沿江西路嘅交界。

## 概要
全長1417.5米，闊20——36米，雙向4車道。馬路嘅南邊重有條內環路接住。

## 名
呢條馬路係喺1925年嗰陣，廣州市政府就整咗呢條馬路出嚟。喺改名嗰陣就嗌咗「六月二三路」嘅名。而呢個名係為咗悼念1925年6月23號嘅沙基慘案。

### 沙基慘案

其實呢度之前係個沙基嚟嘅，喺第二次鴉片戰爭嗰陣，由於英國軍隊同法國軍隊一齊殺到廣州，結果就攞咗個沙面出去，而沙基涌嘅北邊就啤啲軍隊睺住嗮，唔畀啲中國人入去。而喺19世紀底，英國同法國嘅軍隊就响依家嘅沙面度起咗一大堆學堂、醫館、印務所同米埠呢啲建築，重越嚟越犀利添。到咗1901年嘅黃沙粵漢鐵路總站落成咗之後後，沙基度重係將廣州城同車站連埋一齊嘅其中一條通道。聽話佢哋唔想被鬼佬闔，結果廣州市政府重話：「如估响沙基度起嘅屋，重要有一定嘅規模先至得。」到咗1902年，英國軍隊重想攞埋沙基嗰度，清政府嘅朝廷話唔畀。

就係噉，到咗1925年6月23號，廣東入面嘅各界代表就去咗東較場度辦咗個五卅慘案大會，喺大會結束咗之後，就爆發咗單遊行示威，大嗌「抗議」都有。就喺嗰日晏晝，喺嶺南大學、坤維女子師範學校、聖心書院、重有執信同廣州第二小學嘅學生、同埋黃埔軍校嘅學生都嚟嗮沙基度，結果就喺沙面嘅西橋隔離嘅域多利酒店（依家係勝利賓館）入面，其中有位鬼佬先用咗手槍，向咗尐遊行隊伍鉼咗第一槍先，後嚟喺已經戒嗮嚴嘅沙面嘅西橋橋腳（沙面入面）度嘅英法軍隊，即刻亂槍猛咁鉼鉼鉼。最後搞到示威隊入面，挾埋有61個人死咗，重有170幾個人受咗傷。

而發生咗呢單慘案之後，喺1925年6月28號嘅國民黨廣州市特別黨部大會入面，其中國民黨嘅左派人士——陳其瑗就話：「唔該廣州市政府將個沙基改名嗌『六月二三路』，好唔好？」結果，呢個名就冇人反對，重通過埋添，所以呢條馬路咪嗌咗「六月二三路」嘅名喇。而「六二三路」嘅名就係喺1926年嗰陣改嘅。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 叢桂路、**[[黃沙大道]]**、**[[珠江隧道]]**
* 大同路
* 珠璣路
* 十八甫南路
* **[[鎮安路 (廣州)|鎮安路]]**、西堤二馬路、**[[沿江路 (廣州荔灣至廣州越秀)|沿江西路]]**、人民橋

## 特色
呢條馬路嘅南邊隔條河就睇到個歐陸風情嘅沙面島，北邊重有尐歐陸風格嘅騎樓建築响度。

## 歇後語
喺廣州有句歇後語，「沙基睇相，第位」。「沙基」就係喺呢度。

## 參考

## 連出去
* 沙基惨案发生地及纪念碑 廣州黨史
* 广州六二三路 勿忘国耻 圖驥網
* 六二三路 花城網百科
* 今昔广州(沙基涌) 新浪新聞中心
* 六二三路，中药材飘香 羊城晚報（2011年9月28號）
基輔雞扒

**基輔雞扒**（烏克蘭文：**котлета по-київськи**，英文：**Chicken Kiev**），又叫**基輔雞卷**、**基輔雞**，係烏克蘭出名嘢食，用雞扒捲住香草牛油，再去焗熟或者炸熟。
## 睇埋
*歌頓布豬扒
歌頓布豬扒

**歌頓布豬扒**（意大利文：**Cordon bleu di maiale**，英文：**Pork Cordon Bleu**，又譯做**藍帶豬扒**），係意大利出名嘢食，用兩塊豬扒夾住芝士（有時重會有火腿）上麵包糠後炸熟。**歌頓布**呢種煮法亦可用落雞肉或者其他肉食。

## 睇埋
*基輔雞扒
*米蘭豬扒
米蘭豬扒

**米蘭豬扒**（意大利文：**Costoletta di maiale alla milanese**，英文：**Pork Milanesa**），係意大利出名嘢食，用又大又薄嘅豬扒表面浸住雞蛋汁、麵粉同芝士粉開嘅炸漿後炸熟。

## 睇埋
*歌頓布豬扒
較場路

**較場路**可以係：

* 較場路 (廣州)：廣東省廣州市越秀區入面嘅較場路。
* 較場路 (南陽)：河南省南陽市鎮平縣入面嘅較場路。
* 較場路 (南充)：四川省南充市閬中市入面嘅較場路。
* 較場路 (南平)：福建省南平市建甌市入面嘅較場路。
* 較場路 (福州)：福建省福州市福清市入面嘅較場路。
* 較場路 (重慶)：重慶市合川區入面嘅較場路。
* 較場路 (雲浮)：廣東省雲浮市新興縣入面嘅較場路。
* 較場路 (廈門)：福建省廈門市同安區入面嘅較場路。
* 較場路 (南陽)：四川省南充市閬中市入面嘅較場路。
王敏奕

**王敏奕**（**Venus Wong Man Yik**，）係香港女模特兒兼演員。

## 簡歷
### 演藝發展
王敏奕12歲時開始做平面模特兒，同年開始拍青春劇，之後開始拍電影同廣告。2013年，佢拍無綫電視劇集《女人俱樂部》，扮李麗珍角色嘅後生版，喺套劇播出之後受到觀眾關注。2019年，佢拍ViuTV電視劇，挑戰高難度角色。2020年，佢同無綫電視簽經理人合約同加盟星夢娛樂。

### 個人生活
2019年，王敏奕同演員曾國祥結婚，成爲曾志偉嘅新抱。

## 演出

### 電影
*2015年：《麻雀王》（Singapore）
*2016年：《天公仔LuckyBoy》（Singapore）
*2017年：《今晚打喪屍》 飾 聶以旋 
*2017年：《初戀日記：賤男蜜擾》 飾 查子頎
*2019年：《地下拳》
*2019年：《Baby復仇記》飾 子翹
*2021年：《梅艷芳》飾 Miwa
*拍緊：《面試特攻隊》

### 電視劇

### 代言
*2014年：Loreal
*2015年：Dermes
*2015年：Neutrogena 護膚品
*2016年：Mentholatum SunPlay 防曬
*2018年：Laneige Collagen Drink
*2018年：Caudalie Skincare
*2020年：Mentholatum SunPlay 防曬

## 參考

## 出面網頁

* 
* 
* 
* 
* 
*
較場路 (廣州)

**較場路**（）係中國廣東省廣州市入面嘅較場東路同較場西路兩條南北向馬路嘅統稱，喺越秀區入面。北邊從中山三路開始，一直向南去到雲海通津同東華東路嗰頭。

## 概要
由於呢兩條馬路係唔連埋一齊嘅，重有呢兩條馬路行嘅方向都唔同。呢度就分開介紹：
* 較場西路：全長550米，闊20米，雙向4車道。
* 較場東路：全長400米，闊10米，雙向2車道。

## 個名點嚟？
呢條馬路其實之前就係有間東較場响度嘅，佢係古代中國軍隊鬥武術同演習嘅一笪地。而東較場就係喺清朝嘅明景泰年嗰陣起嘅，喺嗰陣時有間演武廳响度。而呢條馬路嘅名就係噉嚟。

## 較場路嘅兩條道路，起點到終點
* 較場西路：從中山三路嘅位開始一直去到東華東路嗰度。
* 較場東路：從中山三路嘅位開始一直去到雲海通津嗰度。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* **[[中山路 (廣州)|中山三路]]**
* 雲海通津
* **[[東華路 (廣州越秀)|東華東路]]**<sup>[1]</sup>

：較場東路係唔可以直接去到呢度嘅。

## 註
廣東人

**廣東人**（）可以係：
*廣府人，習慣上會嗌做廣東人，同時將呢個族群嘅母語（粵語）嗌做廣東話。
*粵籍人，係指世居廣東嘅族群，而廣東有以下族群：
**廣府民系：廣義上嘅廣府民系重包括蜑家、四邑等等。
**客家民系：即係客家人。喺四川佢哋就畀當地嗌做「（土）廣東人」。廣義上嘅客家族羣包埋粵西𠊎人等。
**潮州民系：即係潮州、汕頭、揭陽等地嘅居民。
**海陸豐民系：舊時惠州府海陸豐嘅居民。
**雷州民系：舊時雷州府嘅居民。
**少數民族：壯族、瑤族、畲族、回族、滿族。呢五族係世居廣東嘅少數民族。

## 攷
同和站

**同和站**（「和」讀陰上聲，；）係廣州地鐵嘅車站。2010年10月30號開通，位置喺廣州大道北近同和白山新路口（同泰路口南邊200m位）。

## 結構
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數車站一樣，既冇休息室，又冇廁所響度。
### 樓層

#### 打橫

### 站廳
同和站嘅站廳收費區喺車站東邊，西邊係免費區通道。收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺廣州大道北嘅地底。

另外，喺車站北邊有組存車線嚟停備用列車。喺工作日早高峰時段開短綫時專門停向南行啲車，專門等晚高峰時段開出。若果喺同和站以北路段出現冬瓜豆腐，列車亦會攞呢度做臨時總站，屆時去白雲機場、106國道周邊同埋嘉禾、望崗一帶啲乘客需要出站轉搭其他交通工具直達。

### 商舖同自助服務
萬勝圍站嘅北站廳免費區入面有麵包檔、糕餅檔同洗衫檔、時裝舖，另外重有自動櫃員機、自助影相機同埋自動販賣機，重有可以充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有2個出入口，分別係C同D。

## 頭尾班車信息同配線圖
}

▼京溪南方醫院站
|}

## 車站歷史

### 規劃
呢個站最先喺2003年份地鐵規劃出現。嗰時機場快綫同合併而整咗呢個站，位置同而家差唔多。嗰時要等白雲機場搬走咗先至可以起。
### 施工
由於舊嘅白雲機場喺2004年就搬走咗，3號綫嘅北延段經過政府批准，終於喺2007年底正式開始逳手起。2009年9月28號貫通咗從梅花園站到呢個站嘅右線盾構隧道。工程直到2010年10月初先至搞掂。
### 開通
2010年10月30號，由於北延段開通，呢個站亦正式開始營運。

## 利用狀況
呢個站周邊都係啲城中村同住宅小區，加上呢個站以北亦有以南湖周邊為主嘅遊樂區。所以唔理係平時上落班定節假日、雙休日期間，車站客流都好多。尤其喺上落班高峰期，喺車站嘅站廳、月台同埋出入口幾乎係人山人海、出入站要打嗮蛇餅咁滯。所以每日上落班高峰好多時都有客流控制措施。

## 附近嘅建築同景區
* 中共同和街工作委員會
* 雄洲商業廣場
* 廣東省國防科技技師學院

## 註同攷

;註

;攷

## 上一站·下一站
瀝滘站

**瀝滘站**（注意「瀝」字有地名變音，；），規劃嗌過**後滘站**（；），係廣州地鐵同佛山地鐵（廣州叫）嘅轉車站，喺海珠區瀝滘村入面近南海心沙之間。不過兩個月台嘅開放時間都唔同，其中範圍喺2006年12月28號開放，而範圍喺2018年12月28號開放。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台；地下3樓係嘅月台。雖然呢個站冇休息室，但有廁所同母嬰室，都喺嗮月台範圍。

#### 打掂

#### 打橫

### 站廳
呢個站有南北2個站廳，喺開通之後凈開咗北站廳，而南站廳由於海心沙重未開發而冇開到。

*北站廳：收費區喺站廳南邊。北邊係人行通道，收費區有好多部扶手電梯同樓梯，專用𨋢往返月台。

### 月台
呢個站嘅有個島式月台，喺瀝滘村到南海心沙嘅地底（地下3樓嘅中間）；而整咗兩個側式月台，喺瀝滘村地底（地下2樓嘅北邊）；而事先留低咗嘅南海心沙月台就喺地下2樓嘅南邊，不過重未知起乜月台類，喺規劃嗰陣留咗畀嗰時嘅廣珠城際鐵路。

起呢個站之前就話咗係廣州一綜合交通樞紐，所以喺呢個站起咗三條綫嘅月台，而月台重長過一般車站嘅島式月台，最北邊係去嘅轉車位，中北邊整咗喺落車之後去嘅位。南邊重整咗去南海心沙嘅月台或去南站廳部分嘅位，入面有嗮扶手電梯同樓梯。

雖然而家已經成為轉車站，但係同相連嘅月台凈開咗北邊嗰個，南邊因受到南站廳未開工同南海心沙未規劃影響而冇開到，家下凈畀落客唔畀上車，加上喺站廳或月台嘅樓梯亦有相關提醒話唔畀入去南站廳同南月台範圍。

### 商舖同自助服務
而家嘅瀝滘站入面有唔同類嘅鋪頭畀乘客買嘢，好似有便利檔、麵包檔同書店等。

另外，瀝滘站入面有自助服務設施畀乘客用，包括自動櫃員機同可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站一共有四個出入口，分別係A、B、E，F。

## 頭尾班車信息同配線圖

## 車站歷史
### 規劃
#### 早期成為兩綫嘅轉車站
瀝滘站最先喺1997年嘅規劃出現。嗰時叫「後滘站」，係南邊終點，位置同而家差唔多。但2000年由於番禺改成區，所以方案變成嘅車站。而改成從南洲開始，一直向南去到廣州新客站（今日嘅廣州南站）而唔再去呢個站。而2003年方案入面，舊時從南洲到後滘嗰橛改成嘅車站，重將呢個站改成轉車站，甚至考慮埋廣珠城際鐵路會停喺南海心沙入面。
#### 繼續向東延長（已被打回頭）
早期2003年定咗嘅嚟到呢個站做總站，不過隨住廣州大學城喺2004年開發，直到2009年已經形成一定嘅規模。有好多喺大學城讀書啲大學生諗住將繼續延長到大學城入面。喺2015年4月20號，廣州市規劃局話因為新規劃到嘅有軌電車會經過大學城西南角嘅灣咀頭同海珠區東南角嘅瀛洲一帶而第一次拒絕咗請求。隨住思科智慧城喺2017年4月27號動工，更加提出咗繼續向東延長嘅諗法。但係由於個車站預留結構嘅東邊條折返綫起成斷頭設計嘅品種，冇留正繼續向東延長條件而駁咗大學城啲業主同學生嘅建議。因此呢個站變成東邊嘅永久尾站。

### 時期
#### 工程
車站喺2003年5月18號開始喐手起。由於規劃嗰時，車站位喺瀝滘涌底，所以起緊嗰陣臨時填咗涌嚟方便起。2004年4月1號由於車站工地北邊發生坍塌，搞到車站北邊周邊出現咗沉降，有部分民房變成危樓。工程持續到2006年中葉搞好，重恢復返瀝滘水道。

#### 開通
2006年12月30號，車站隨住全線通車而正式開通。

###### 
#### 工程一拖再拖
本嚟喺二期工程全部搞掂之後，直接開嚟呢度做總站。但由於徵地部分有好多屋受到影響，加上拆遷補償條件一直未達成共識，而且工地猛咁俾瀝滘當地村民搞。直至2014年7月為止，二期其它車站就快搞掂嗮，凈得瀝滘站維持原狀，結果搞到二期路線索性唔等佢而開到燕崗站為止。
#### 正式施工
瀝滘站附近啲房屋拆遷補償直到2016年4月初先至傾掂，同年4月10號，地鐵施工隊正式入咗瀝滘村做好前期開工準備，同年6月16號正式動工。而佢嘅右線同左線嘅隧道先後喺2018年3月18號上晝同埋同年5月15號近正中午時段先至貫通。而月台範圍直到2018年12月14號先至起好嗮兼拆除圍蔽。
#### 開通
從2018年12月28號朝早頭班車開始，因東延段凈低部份都開通埋，所以呢個站嘅月台範圍亦正式對外開放。

### 出入口
呢個站早期開通時，凈開咗E同F兩個出入口，2018年12月28號因開通入嚟呢個站，所以又開多咗A同B兩個出入口。

## 利用狀況
由於呢個站附近都係一大片拆遷範圍。雖然話車站隔籬嘅地鐵瀝滘站總站，有部960綫出到去後滘村同南洲路呢啲地方，但係呢個站附近啲路都好窄，而且960線凈係用到6米嘅中巴，搞到冇乜乘客。甚至有部分居民凈係揀的士同五類車嚟呢個站坐車，雖然話南延段——南洲站喺2010年開通咗之後，分流咗之前巴士960綫經過嘅地區啲人，但係呢個站除咗客流高峰期之外，其它時間都好少人坐車。不過從2018年12月28號朝早頭班車開始，因東延段凈低部份開通埋，所以客流亦多咗好多。家下喺低峰時期都多咗一大堆往返佛山或從佛山到天河、番禺一帶啲人喺呢個站轉車。

## 轉車須知
呢個站喺起緊嗰時有預留到轉車結構，不過廣州版係島式，佛山版係側式，而且兩邊有樓梯、𨋢、電梯接埋。出入嗰時要睇清楚係邊個方向：
*→：直接行到月台中間嘅樓梯或電梯行落一層樓就到。不過坐輪椅或攞咗大件行李啲乘客就要兜到有𨋢嘅地方搭𨋢落一層樓先至到。
*→：直接行到月台北邊嘅樓梯或電梯行上一層樓就到。不過坐輪椅或攞咗大件行李啲乘客就要兜到有𨋢嘅地方搭𨋢上一層樓先至到。另外，轉車時千祈唔好入咗去佛山地鐵1同埋3號月台（南月台）範圍！，因為嗰邊凈畀落客，唔畀上車，加上喺折返綫出車時都唔行佛山地鐵月台（南月台）附近停。

## 附近嘅建築同景區

### 樓盤
* 珠江羅馬家園
* 時代廊橋

### 古蹟
* 瀝滘村衞氏大宗祠

## 攷

## 上一站·下一站
天平架站

**天平架站**（；）係廣州地鐵嘅車站，2013年12月28號開放，位置喺天河區天平架興華路同沙太路嘅交界。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係車站嘅設備區；地下3樓係嘅月台。雖然車站冇休息室，但廁所喺A出入口嘅通道範圍。
#### 打掂

#### 打橫

### 站廳
天平架站嘅收費區喺站廳嘅中間偏西嘅位，東邊係人行通道，而收費區有好多部扶手電梯同樓梯、專用𨋢往返月台都得。

### 月台
呢個站有1個島式月台，喺沙太路同興華路交界嘅三岔路口南邊嘅地底。

### 商舖同自助服務
呢個站得好少商舖同自助服務，凈得間便利舖同部自動販賣機響度。

### 出入口

呢個站一共有2個出入口，分別係A同B。

## 頭尾班車信息同配線圖

## 車站歷史
### 規劃
喺1997年份地鐵規劃方案入面，嗰時嘅7號綫整咗**天平架站**出嚟，位置同而家個位差唔多到。雖然2003年份方案轉到入面，但站名同位置一樣冇變到。隨後規劃正式落實。
### 施工
*2009年：呢個站正式喐手起。
*2012年9月13號：佢同東湖站一齊，正式安裝供電設備。
*2012年10月9號：一期嘅最後一個盾構，水蔭路⇄天平架嘅盾構區間順利貫通。
### 開通
2013年12月28號，由於正式開始營運，呢個站亦正式開放。

## 利用狀況
呢個站嘅出入口兩邊都係巴士總站同批發市場嘅所在地，附近亦有好多其它批發市場、城中村同住宅區響度，所以客流都唔少。呢個站嘅主要客流係帶大件行李或手推車啲人為主，亦有啲喺沙太南路搭車過嚟啲居民到呢個站轉地鐵。

## 附近嘅建築同景區

### 學校
* 廣州市第75中學（天平架校區）
* 白雲區行知職業技術學校（天平架校區）
* 廣東省貿易職業技術學校（天平架校區）
* 廣州市盲人學校
### 巴士站
* 天平架巴士總站
### 市場
* 天平水果批發市場
* 天平裝飾材料城
### 公園
* 興華村公園

## 攷

## 上一站·下一站




類:天河區鐵路站
鴻福堂

**鴻福堂**（，）係香港一間做生產同賣涼茶飲品嘅公司，喺香港開咗差唔多85間連鎖舖，佢生產嘅樽裝涼茶喺超市同便利店入面都有代售嘅，佢重係香港第一間賣樽裝涼茶嘅舖頭。

## 出面網頁
* 鴻福堂官方網站
牛𦟌

**牛𦟌**（**Beef shank**，俗寫**牛展**），又叫**牛腱**，係牛腳嘅肌肉，通常用鹵水整或者炆熟。台灣牛肉麵嘅牛肉，通常都會用牛𦟌。由於牛成日用到呢度嘅肌肉，所以牛𦟌比較少脂肪同乾身。亦因為咁，牛𦟌適合長時間咁煮或者用嚟煲湯。

## 睇埋
*牛冧扒（Rump steak）
*牛髀扒（Round steak）
廣州解放紀念像

**廣州解放紀念像**係中國廣東省廣州市嘅一個紀念碑，响越秀區嘅海珠廣場中間。佢係為咗紀念中國人民解放軍喺霸咗廣州嗰陣嚟起嘅。

## 介紹
呢塊紀念碑係用咗花崗岩嚟整嘅，佢嘅周邊好似個正方形噉，邊長4.3米；高有11.5米，其中個底座有3.6米噉高，而紀念碑嘅正面就有畫住葉劍英寫過嗰啲字，而底座嘅四邊有劃住「一切權力屬於人民」呢8個中文字。喺底座嘅上面重睇到，佢嘅右手攞住個步槍；左手重攞住咗挓花、個面有笑容、而且個眼光係向前睇嘅成個軍佬人像噉。

## 史
喺1949年10月14號，中國人民解放軍嚟霸咗廣州。而1959年10月14號嘅廣州起義成功嘅10周年紀念會入面，廣州市政府專程喺海珠廣場嘅中間度起咗個紀念碑，嚟紀念廣州起義嘅勝利。到咗1962年，佢同海珠廣場一齊，都入咗羊城八景入面（羊城八景嘅名係「珠海丹心」），到咗1963年3月份，呢度俾廣州市政府宣佈咗，佢係廣州市嘅文物保護單位。雖然話文化大革命嗰陣被人拆咗，但係喺1980年7月嗰陣又重新起返。喺2006年，由於6號線嘅工程關係，所以有一部分檯要拆咗佢先至得。

2011年6月18號，香港影星鍾鎮濤專登嚟咗呢度睇個紀念像，搞到有好多網友話佢好似個石像嘅樣。

## 附近嘅建築
* 廣州賓館
* 廣州華夏大酒店
* 海珠橋
* 海印濱濱廣場

## 註
牛仔骨

**牛仔骨**（Short ribs）係將牛肉嘅肋骨連肉切成一塊塊，通常會燒烤或者煎熟，好多時都配黑椒汁一齊食。雖然個名叫「牛仔骨」，但唔一定嚟自牛仔，好多都係嚟自成年嘅牛。

亦有商家將牛仔骨去咗骨嚟賣，叫**牛小排**。
T骨扒

**T骨扒**（T-bone steak）係種牛扒，有一嚿好似英文字母「T」字嘅骨，其中一邊係西冷，另一邊係牛柳。
## 睇埋
*牛腰扒（Short loin）
*西冷（Sirloin）
*牛柳（Beef tenderloin）
廣東三寶

**廣東三寶**係廣東三樣正嘢，最多人認同嘅版本就係指「陳皮、老薑、禾稈草」，不過亦流傳有其他版本，好似「燒鵝、荔枝、涼茶舖」。
陳皮

**陳皮**係廣東特產，用柑嘅皮製成。將柑皮曬乾或者天然風乾後放入真空器皿裝著，噉就唔會咁易發霉，可以擺好耐。擺得唔夠三年就唔夠「陳」，只可以叫**果皮**或者**柑皮**。

廣東人煮食時好多時都會用陳皮來調味，好似煲湯、煲粥、煲紅豆沙同綠豆沙、蒸海鮮。陳皮亦可以當口立濕。用來蒸海鮮一類嘅食材係因為陳皮可以癖袪海鮮嘅腥味，例如將陳皮切成幼絲狀，加埋蔥絲放響泥鯭魚上面一齊蒸，既可以癖祛泥鯭魚嘅腥味，亦可以祛埋啲泥味。

陳皮亦係廣東三寶頭一個。

## 參考

## 睇埋
*橙皮
禾稈草

**禾稈草**，或者就咁叫**禾稈**，係穀類植物乾咗嘅莖，而稻嘅禾稈草又叫**稻草**。
## 用
*入藥
*做屋頂
*稻草人
*餵牛羊

## 文化
禾稈草亦係廣東三寶嘅一寶。禾稈草農業社會嘅用途好多，四圍都見到，亦畀到人一個平凡嘅印像，所以廣東話有句「禾稈擒珍珠」或「禾稈冚珍珠」，好嘢冇人知，或未俾人搵到出嚟，亦有寓意有錢人唔曬命，外表睇唔出有錢。「識佢就係寶，唔識佢就係草」亦係另一句講禾稈草嘅用處，識得用就相當有價值。

## 攷

## 睇埋
*稻草人
*《三隻豬仔》
*《個名怪嘅小妖》
浮邱石

**浮邱石**講嘅係舊陣時廣州城入面，珠江嘅西邊度浮出水面嘅一嚿紅色嘅礫岩石頭仔，重按佢嘅樣嚟改名嗌「浮邱石」，呢嚿石頭同海珠石、海印石一齊嗌「羊城三石」。而浮邱石就係喺依家中山七路同光復北路嘅十字路口嘅西南邊。呢嚿石喺清朝嗰陣，重入選咗羊城八景，嗌「**浮邱丹井**」。

## 傳說
如估講下浮邱石係點嚟嘅，可能係關福建省泉州市洛江區入面嘅洛陽橋事。

喺好耐以前，福建嘅洛陽江度係冇橋嘅，嗰陣條江好闊，如估想過河嘅，要撐船先至得。有一日，有個大肚婆喺過河嗰陣啱好撞正橫風橫雨，結果將成部船襟沉嗮，個大肚婆就跌咗入條河入面，好彩有人救返。結果佢就重記得呢件事。後嚟個大肚婆生咗個臊蝦，改咗名嗌「蔡中興」。

到咗蔡中興識嘢嗰陣，佢阿媽話咗一件事畀佢：「仔啊，你知你喺阿媽個肚嗰陣啱好撞正沉船，差啲就冇命喇。你要努力讀書，之後起棟洛陽橋嚟畀人行啊！」之後蔡中興就冇執輸，喺高中嗰陣攞埋狀元重返埋嚟。他返咗嚟之後第一件嘢就係將皇帝畀嘅錢冚唪唥攞嗮出嚟起條橋，但係起條橋要使好多錢，佢重要東借西借先至得。而嗰陣時嘅泉州重係好落後，冚唪唥都係特困家庭，所以冇捐到好多錢出嚟；重有嘅係有錢佬都唔願去捐錢。蔡中興見到噉嘅嘢之後向阿媽話：「我哋重不如賣咗間祖屋去？即使起間茅屋嚟住都一定要將條橋起好先至得。」

結果佢呢個舉動，搞到觀音菩薩都話好陰功，後嚟觀音菩薩變咗個18歲嘅靚女嚟幫佢，就畀個係都要錢嘅人撐住部船喺個江度大嗌：「我家姐就嚟要厝老公喇！如估邊個肯畀錢佢嘅，誰過嚟嫁都得！」後嚟尐人就諗：咦！咁大個人响度，邊個會掟唔中嘅？點知，個觀音菩薩係化銀嘅，所以嗰啲銀冚唪唥都跌嗮喺個菩薩坐嘅嗰部船度。嗰啲有錢佬見到佢都掟唔中，重嗌埋人返屋企再拿挓銀嚟繼續掟。

菩薩就將部船度嘅銀，冚唪唥都畀嗮蔡中興嚟起橋嘅。點知起橋嗰陣撞正條難題，就係有個橋墩打唔到樁。點知嗰晚佢發咗個夢，就話菩薩同佢講咗句：「四人一個目，三人一支竹，中間嗰個係浮邱叔。」如估佢去廣州度搵浮邱叔咪就得囉。點知第日，蔡中興派咗個親信去咗廣州嗰邊睇下搵唔搵到浮邱叔，點知搵渾嗮邊度都搵唔到佢，佢突然喺個街度見到4個人，其中最前面嗰個係單眼嘅，後面三個都係盲公；而呢三個盲公入面，最前面嗰個又係攞住支竹，另外兩個盲公手拖住個手，搭住最前面嘅單眼佬條頸一直行落去。點知親信睇下話呢個係菩薩嗰句佛偈入面講嘅「浮邱叔」。佢就對住中間嗰個話喇：「浮邱叔，你要幫下我啊！」浮邱叔就話喇：「幫咩啊？」個親信就將响洛陽江度起橋嘅事話咗畀浮邱叔知，點知浮邱叔話好易啫，佢就喺個身度搓咗粒軟㱽㱽又黑𥄫𥄫嘅嘢，原嚟係老泥丸！點知浮邱叔就將嚿嘢丼咗落個細嘅瓷樽入面，話畀親信知，喺未返到洛陽江之前，千祈冇打開佢，重塞咗挓木碎畀佢。

個親信就把求先整嘅木碎攞出嚟睇，就問浮邱叔，話塞畀佢嘅嘢有咩用，佢重一邊行，一邊淋喺個地下度，點知個啲木碎變成嚿金就俾人睇到嗮：「快啲睇下，有個傻佬喺度周街派錢啊！」點知尐人猛咁去執佢，所以嗰度咪改咗嗌「執金巷」，由於個名唔好聽，之後就改咗嗌「積金巷」。

由於個親信話咁筍嘢嘅，點知佢重未返到泉州嗰頭就將個瓷器開咗佢，就喺嗰嚿嘢度飆咗嚿大石頭出嚟，搞到佢坐嘅嗰部船就嚟沉嗮咁滯。而坐緊嗰部船嘅乘客就鬧佢話快唔快啲丼咗佢啊，點知嚿石跌咗落個水度沉咗落河底，就留咗喺廣州度喇。就係噉，個親信就乜都冇攞返嚟，唔知點算好。後嚟洛陽橋起好咗之後，就係因為橋墩出事，搞到每年都要整次先至得。所以後人就將呢個古仔入面講嘅嗰嚿石改咗個名嗌「浮邱石」喇。

## 而家嚿石頭重喺唔喺度？

依家唔喺度喇，因為1920年嗰陣，廣州市政府就整條馬路出嚟，佢就將嚿浮丘石凿平咗，變咗係路基。依家係中山七路嘅其中一部分。但係，依家嘅浮丘石喺流花湖公園入面嘅兒童樂園東南邊附近冇幾遠嗰度就見到佢喇。
長湴站

**長湴站**（；）係廣州地鐵嘅車站，2013年12月28號開放，位置喺天河區天源路嘅長湴村北邊，324國道嘅K975標記位。

從2013年12月28號到2016年12月27號為止，呢個站係嘅東邊總站。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所喺月台西南邊。
#### 打掂

#### 打橫

### 站廳
長湴站嘅站廳收費區喺車站西北邊。東南邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺天源路嘅地底。

另外喺車站東北邊有條雙存車線。從2013年12月28號開通咗後，啲列車都喺呢啲存車線返轉頭直到2016年12月27號尾班車收車為止。2016年12月28號頭班車開出後，雙存車線除中間兩條用嚟做短線車（潯峰崗⇆長湴）嘅用途外，兩邊嘅存車線改成往返香雪站嘅線路，唔再做存車線用途。

### 商舖同自助服務
呢個站得好少商舖同自助服務，凈得一間便利舖同埋一臺櫃員機。

### 出入口

呢個站有2個出入口，分别係A同C。

## 頭尾班車信息同配線圖
}

▼天河客運站
|}

## 車站歷史
### 規劃
呢個站最先喺1997年嘅《廣州市城市快速軌道交通線網規劃研究（最終報告）》出現，嗰時講嘅係7號綫嘅中途站。直到2003年轉成而家嘅車站，但嗰時定咗做**元崗站**。後嚟地鐵方將拆開咗兩期嚟起而成為一期嘅東邊終點站。
### 施工
2005年，呢個站正式開工起。直到2012年1月11號晚黑（UTC+8）貫通咗天河客運站到呢個站嘅右線盾構隧道。
### 開通

2013年12月28號14:00，一期通車後而正式開通呢個站。隨後車站一直做咗東邊終點站身份直到2016年12月27號尾班車收車為止，2016年12月28號，由於二期東延段開通，路線亦延長到香雪站，呢個站降級成嘅中途站。

### 附近車站同出入口距離太遠問題
從2013年12月28號開通咗之後，雖然話A出入口隔離冇幾遠就係東升廠嘅巴士站，但係C出入口附近就非常之唔方便而俾街坊猛咁投訴。直到2014年11月16號，廣州市交通部門為咗方便市民同乘客出行而喺車站C出入口南邊50m嘅地方整咗「地鐵長湴站」嘅巴士站。

### 2015年5月4號，車站水浸。
2015年5月4號晚黑，當日廣州落暴雨。由於呢個站附近嘅地面市政排水設施出現淤塞現象，令大量雨水從車站出面順住出入口樓梯倒灌入站廳。站方即刻啟動緊急情報而閂咗C出入口。地鐵公司防洪搶險隊第一時間到咗現場處理洪水令車站嘅客運服務好快恢復正常，積水亦喺嗰晚黑退嗮。

## 利用狀況
呢個站嘅客流主要畀附近啲院校同埋少數工業區啲乘客用。2013年12月28號開通一期後，由於呢個站係一期終點站，所以做咗近到天源路，遠到廣汕公路同324國道增城段嘅居民會坐到呢個站落車出站或轉城際大巴。期間重出現行天河客運站嘅廣州城際大巴啲乘客有時喺呢個站落車轉地鐵。雖然喺禮拜五晏晝到晚黑同埋禮拜日晏晝到晚黑時段好多學生喺呢個站上落，及禮拜六、日行華南植物園嗰邊啲遊客會用呢個站落車之外，其它時間都好少人上落。

2016年12月28號，由於東延段開到香雪，所以喺呢個站以東喺廣汕公路上嘅院校同居民都唔會揀呢個站落車。但係去鎮龍或增城嗰邊啲人多數兜到高塘石站或黃陂站出站轉其它交通工具直達。期間因植物園站同柯木塱站未開通，所以嗰時去華南植物園啲乘客繼續揀呢個站或龍洞站上落。自從植物園站喺2017年6月28號開通之後，去華南植物園啲乘客都唔會揀呢個站上落。

## 註同攷

;註

;攷

## 上一站·下一站
共和路

**共和路**可以係：

* 共和路 (廣州)：廣東省廣州市越秀區入面嘅共和路。
* 共和路 (上海)：上海市閘北區入面嘅共和路。
* 共和路 (西寧)：青海省西寧市城東區入面嘅共和路。
* 共和路 (南寧)：廣西壯族自治區南寧市青秀區入面嘅共和路。
* 共和路 (青島)：山東省青島市即墨市入面嘅共和路。
共和路 (廣州)

**共和路**（）係中國廣東省廣州市入面嘅共和路、共和二路、共和西橫路同共和西路4條馬路嘅統稱，喺越秀區入面。西北邊從中山一路開始，一直向東南去到共和苑入面嘅河邊度。共和西路同共和二路嘅分岔係去到達道路嗰頭。重有條共和西橫路嘅分岔響度

## 概要
由於呢四條馬路係搞成咗個中文字「下」字噉，重有呢四條馬路行嘅方向都唔同。呢度就分開介紹：
* 共和路：全長450米，闊11米，雙向2車道。共和苑入面（共和大街南邊）係唔畀唔係共和苑小區入面尐車入去。
* 共和西路：全長350米，闊5米，1車道，東向西嘅單行線。
* 共和二路：全長200米，闊5米，1車道，東向西嘅單行線。
* 共和西橫路：全長270米，闊7米，1車道，北向南嘅單行線。

## 個名點嚟？

## 共和路嘅三條道路，起點到終點
* 共和路：從中山一路嘅位開始一直去到共和苑入面嘅河邊度。
* 共和西路：從達道路嘅位開始一直去到共和西橫路嗰度。
* 共和西橫路：從共和西路同共和二路嘅交界位開始一直去到西元崗同共和大街嘅交界嗰度。
* 共和二路：從共和西路同共和二路嘅交界位開始一直去到共和路嗰度。

## 經過嘅道路
### 共和西路·共和二路
呢度啲路嘅順序係從西去到東嚟排嘅，其中加粗咗嘅字係主幹道：
* **[[達道路 (廣州)|達道路]]**
* 共和西橫路
* 共和路

### 共和西橫路
呢度啲路嘅順序係從北去到南嚟排嘅，其中加粗咗嘅字係主幹道：
* 共和西路、共和二路
* 西元崗、共和大街

### 共和路
呢度啲路嘅順序係從北去到南嚟排嘅，其中加粗咗嘅字係主幹道：
* **[[中山路 (廣州)|中山一路]]**
* 共和二路
* 共和大街
* *XX涌*
神奈未來

**神奈未來**（），香港女漫畫家，透過繪畫小說《愛。因思坦症候群》插圖而入行。佢喺《漫道》周刊第2期開始定期連載四格漫畫《未來留學記》。

《漫道》周刊休刊後出版《漫道BATTLE》，《漫道BATTLE》第12期重新定期連載四格漫畫《未來留學記》及介紹日本嘅專欄《出張版》。

喺澳門日報《動漫世界》逢星期三有介紹日本嘅專欄《未來留學記》。

2017年1月18號開始喺可米酷漫畫連載《逗腐教室》。

## 作品
* 愛你,若只如初見(漫畫版) / 鄺俊宇原著 ; 周小某, 塵沙沙, 文嘉宏, 蕭世順, 地獄薔薇, 熊人, Kamui, 神奈未來, 簫邦仲, 柳廣成, Costo Lam, 鳥人, 13013134演澤.
* 愛.因思坦症候群. [1], 瑞穗行進曲 / 何故, 又曦著 ; 神奈未來插圖. 2012年
* 《未來留學記》第1期，2015年7月書展出版

## 參考
* http://www.macaodaily.com/html/2015-07/15/content_1012807.htm
* https://www.facebook.com/MDecomicsBattle/photos/a.1433941033565470.1073741828.1420286798264227/1504345133191726/?type=1&theater
* https://webcat.hkpl.gov.hk/search/query?match_1=PHRASE&field_1=a&term_1=%E7%A5%9E%E5%A5%88%E6%9C%AA%E4%BE%86&theme=WEB
* https://comicool.pptv.com/content/detail.html?comic_id=12074
陶陶居

**陶陶居**（，俗話）係中國廣東廣州一老字號茶樓，大清光緒六年（1880年）開襠，家下有1間總舖同3間分舖。

佢因為有著高雅格局，喺廣州茶樓入邊有著殿堂級地位，歷史上係各方文人雅士鍾意打戥嘅地頭。

## 1間總舖同3間分舖
*荔灣區總舖：荔灣區第十甫路24號
*天河區分舖：天河區天河路228號，正佳廣場6樓。
*北京路分舖：越秀區北京路168號，粵海仰忠匯4樓。
*環市東分舖：越秀區環市東路329號，新粵新大廈2樓。

## 史
陶陶居係廣州嘅老牌茶樓。喺1880年清朝嗰陣，有個嗌黃澄波嘅人睇到呢度冇咩茶樓噉（清朝末年，西關一帶重係鄉下地方，同廣州市區隔住城墻），於是買落間百幾平方米嘅西關大屋。佢老婆個名嗌「葡萄」，所以當時起名做，當時買嘅係姑蘇式嘅清茶細點，生意幾好。後來黃澄波死咗，間茶居跟住執笠。1927年，茶樓大王譚傑南（有講話係陳伯綺）代黃澄波重開茶樓，佢搦咗六萬兩銀喺下九路嘅原址重開。後來因爲超支，佢嗌關恒昌幫手，最後用8萬1600文起返間嘢。但係新股東話「葡萄居」個名唔好聽，於是改名爲**陶陶居**，意思係「樂也陶陶」。

### 共和國後
中華人民共和國成立後嘅第七年（1956年），因中國共產黨搞公私合營，間嘢被充公。重喺1966年變咗國有企業。文革期間受到剷除一切牛鬼蛇神嘅思想影響，間嘢俾當局改名成**東風樓**，所在嘅第十甫路就變成「秀麗路」直到1971年9月先至打回頭。

廣州飲食服務企業集團有限公司就用商標持有人身份銷售外發加工嘅「陶陶居」食品，而幸福樓飲食集團同樣有銷售自產食品。飲食集團嘅品牌顧問話集團啲「陶陶居」品牌食品同幸運樓集團啲產品同銷售渠道係有差異。而廣州市人大代表——丘育華話「唔話得市場很大就冇競爭」，若果唔係國資委單獨經營嘅，就應該畀幸運樓搞。

陶陶居後嚟俾中華人民共和國貿易部頒發咗「中華老字號」同「國家特級酒家」等榮譽。2005年6月個老舖被列入廣州市登記保護文物單位。

### 外判商標權

早喺2000年，幸運樓飲食集團由廣州工業發展集團下屬廣州飲食集團度攞咗陶陶居商標經營權，經營第十甫路陶陶居老舖，合約期至2018年9月11號。

2015年7月初，廣州陶陶居食品有限公司又去咗廣州交易所發公告，將陶陶居商標嘅餐館服務專案權限掛出外判，收尾畀主營山東菜嘅食尚國味飲食集團投得標的，簽低合約期至2024年，據悉陶陶居品牌使用費將由茶樓營業額度抽取點數方式來結算，保底數係279.11萬。陶陶居食品唔參與茶樓具體營運，但會監督茶樓嘅**裝修**風格及產品品質，要求食尚國味5年內至少新開設5間陶陶居茶樓。市面由此見到幸運樓、廣州工業發展集團、食尚餐飲3家企業共用陶陶居商標嘅局面，其中幸運樓同食尚餐飲係獲授權負責陶陶居餐飲嘅運營，而包括月餅、餅乾等陶陶居品牌嘅食品加工仍由廣州工業發展集團下屬嘅國資公司來生產、售賣。

2015年8月，山東食尚喺廣州正佳廣場開設第一間新舖，食肆入邊有滿洲窗、鳥籠、趟門等廣州老西關元素，而格局係現代餐廳個款：客座係兩人檯凳為主，有半開放式嘅多人包間。食尚嘅東主尹江波話，要埋畀新一代後生歡喜陶陶居，就要喺鋪面裝修、出品同服務上同消費趨勢結合埋。

2016年8月，喺廣州麗影廣場開設第二個舖。12月喺福建廈門SM廣場開設第三間分舖，係外省嘅首間新舖，而同月喺廣州環市東以街鋪形式新設分舖。

2017年5月，喺廣州珠江新城西塔新設高檔分舖，裝修同出品都不同以往。　

### 佈置
陶陶居充滿著嶺南建築風格。 老舖喺1933年重開陣有較多改建，當中大樓係三層鋼筋混凝土結構，天面有六角亭，裝飾嘅彩畫灰飾等極富嶺南風格。內設卡座正廂、大觀園、濂溪清舍、八卦圖形等卡位，別具匠心。為迎合埋文人清雅風格， 內籠牆壁掛埋咗名人字畫、詩詞對聯，七彩玻屏風上仲刻埋詩畫，供茶客欣賞。

老陶陶居主要客位採用圓枱而非方枱，餐枱都會要鋪枱布，餐廳內亦配置洗手間。

當幸福樓集團買低陶陶居（營運權）後，亦有粉飾一番，古舊傢私有保留完好，仍保持咗傳統茶樓嘅風韻。

## 招牌

有講話陶陶居嘅招牌係康有為寫嘅，用嘅係石門銘碑法。康有爲喺萬木草堂敎書嗰陣成日來呢度飲茶，於是親筆寫招牌。亦有種講法認爲係康有為爲佢妾侍「陶陶」嘅閨房題字，後來流入茶樓老世度。喺戊戌變法失敗後、康有為走難，之後革命思潮興起，康有為嘅保皇思想唔合時勢，茶樓主人驚畀人話，於是去咗牌入面「康有為」嘅名。有人話呢幅招牌可能唔係康有為寫嘅，因為嗰時有好多人學寫康體字。

## 出品
### 茶
陶陶居最出名嘅係「山水名茶」。

廣州北邊嘅白雲山度有眼九龍泉，水質好靚，而陶陶居就每日請十幾個咕喱去擔水，擔水時上面插住有「陶陶居」個名嘅旗仔，係上晝同晏晝開工。嗰時無現代交通咁發達，啲咕喱靠行，單程就起碼三、四個鐘。

而陶陶居之所以專門擔山水，係因爲用九龍泉水沖茶，茶會好清甜。因爲噉，陶陶居飲茶嘅人越來越多，於是佢改用大板車來車水。

靚茶除咗要有靚茶葉、靚水外，重要配番靚茶具。而陶陶居用嘅茶壺就係宜興紫砂壺，而炭爐則係潮州出嘅，叫做「瓦鼎陶爐、文火紅炭」，煲到個壺有蝦眼水出嚟就可以倒落去有茶葉嘅茶葉甇度喇。

### 食品
#### 馳名出品
陶陶居由唔少嘅廣東風味菜，其中畀定為名菜嘅就有豬腦魚雲羹、五彩鮮蝦仁、 薑蔥炒肉蟹、西湖菊花魚、手撕鹽焗雞等 10 種。
* 豬腦魚雲羹，係用豬腦、鮮蝦、魚雲、火腿、肉粒、瘦叉燒粒、鮮菇粒等原料燴成，湯色金黃，係出咗名嘅傳統菜式。

另外仲有歷屆美食節獲獎菜式，如金牌麻皮乳豬、滋補鹽燉雞、浙江風味雞、瓦煲鎮江雞、秘制乳鴿皇、花膠洋參燉水魚、瑤柱綠豆扣田雞、金粟桂魚件、花枝秋菊、雙果紫菜丸、瑤柱綠豆扣田雞、百花齊爭豔、哈蜜水晶丸等。

#### 點心
陶陶居嘅仲有歷史悠久嘅精美點心廣受好評，每日供應嘅點心有成百款，如乘風破浪船、陶陶蝦餃皇、蟹黃幹蒸燒賣、蜜汁叉燒包、鴛鴦雞蛋撻、陶陶甘粟餅、海南水晶球、五仁白綾酥、裱花蛋糕、迷你像生、欖蓮香波、香麻鴛鴦卷、雞粒千層盒等。
* 奶皇包：有甜香嘅椰子味，當把包皮掰開嘅時候，鮮黃色嘅奶皇滿溢咁漏出嚟。奶同蛋黃嘅比例適中。
## 睇埋
* 俗話廣州 ISBN 7-80655-150-6/K·18  廣州出版社
閔茲暎

**閔茲暎**（）係朝鮮高宗李㷩個王妃，史稱**明成皇后**或者**明成太皇后**。

## 出面網頁

類:大朝鮮國政治人
Super Girls

**Super Girls**係香港歌唱組合，2012年出道，本來叫**Icon Girls**，成員包括趙慧珊（Aka）、蔡明思 （Jessica）、吳嘉熙（Cheronna）、陳穎欣（Yanny）同李靜儀（Heidi）。

## 歌
### 動畫歌
* 2016年：MOON PRIDE（動畫《美少女戰士Crystal》第1-26集粵語片頭曲）

## 出面網頁
*
*
*
*
*Super Girls 的電視廣告
趙慧珊Aka:
*
*
*
蔡明思Jessica:
*
*
*
吳嘉禧Cheronna:
*
*
*
*
陳穎欣Yanny:
*
*
*
*
李靜儀Heidi:
*
*
*
*

類:香港女子歌唱組合
自焚

**自焚**係種自殺方式，即係將自己淋上易燃液體（好似電油、火水咁），再點火監生燒死自己。
A2A

**A2A**（前名"AOA"）係個孖女歌唱組合，2009年廣州出道，2012年開始亦響香港發展，成員包括家姐吳燕珊（Annelle）同細妹吳燕菁（Annice）。

## 個名點嚟
呢個組合嘅名係出喺「WOW」嘅單詞度，不過佢哋係用咗兩個人嘅英文名嘅第一個字母——「A」字嚟頂住個「W」字，中間再加個「O」字就係個開心嘅表情符號。

## 出過嘅專輯

## 未出碟嘅歌
### 2008年
*巴啦啦小魔仙（卡通巴啦啦小魔仙真人版主題曲）

### 2011年
*梁家婦女（卡通梁家婦女主題曲）

### 2013年
*星座之歌（電影巴啦啦小魔仙大電影主題曲）

## MV
### 2008年
*巴啦啦小魔仙（卡通巴啦啦小魔仙真人版主題曲）

### 2012年
*我主場
*放肆
*紅茶或咖啡（同鄒文正合唱）

### 2013年
*回家
*巴啦啦小魔仙（電影巴啦啦小魔仙大電影插曲）
*星座之歌(星座密碼)（電影巴啦啦小魔仙大電影主題曲）
*困獸鬥
*長頭髮

類:香港女子歌唱組合
倉頡

(）係中國傳說人物，相傳係黃帝嘅右史官，俗稱**倉頡先師** 、**倉頡聖人**、**制字先師**、**制字先聖**、**右史倉聖人**或**倉頡至聖**。透過觀察唔同嘅嘢創造唐字。傳說佢生有「雙瞳四目」。

## 攷
吳燕菁

**吳燕菁**（**Annice Ng**，），綽號**小Ann**，係廣州同香港歌唱組合A2A成員，亦係另一成員吳燕珊個細妹。佢2014年演TVB劇集《女人俱樂部》扮後生版江欣燕。

## 演出
### 電視劇
*2014年：《女人俱樂部》 飾演 羅鳳仙（青年）
*2018年：《守護神之保險調查》 飾演 Jose（第28集）
酸鹼度

**酸鹼度**（），又叫**pH值**，符號係**pH**，係溶液酸鹼程度嘅指標，喺1909年由丹麥生物化學家索倫·索倫聲（）提出。

## 「pH」嘅來源
*p：有幾隻講法
*:第一種講法：德文「Potenz」，係力度、強度噉解。
*:第二種講法：拉丁文「pondus hydrogenii」，係「氫量」噉解。
*:第三種講法：索倫遜亂安嘅符，因為佢用過q。喺而家化學界將p寫喺H前頭係話呢個量嘅負對數噉解。
*H：氫離子（H+）

## 定義

酸鹼度主要通過溶液入面嘅氫離子活度去計。一般情况下（25℃、298K到）：
*pH＜7：酸性溶液
*pH＝7：中性溶液
*pH＞7：鹼性溶液
另外：
*pH值可以＜0。例如鹽酸（10mol/L）嘅pH值=−1。
*pH值可以＞14。例如火鹼（10mol/L）嘅pH值=15。

## 公式
pH值嘅計算公式：
:\mbox{pH} = -\log_{10} \left[ \mbox{H}^+ \right]= \log_{10} \frac{1}{\left[ \mbox{H}^+ \right]}

*H+（有時寫成H3O+）：溶液嘅（水合）氫離子活度，單位係摩爾／升。喺稀溶液入面，氫離子活度≈氫離子濃度。可以用氫離子濃度嚟搞近似計算。

喺一個標準溫度同大氣壓情況：
*pH=7嘅溶液：中性
*:溶液電離出嘅H+＝OH<sup>-</sup>，始終都係10−14，兩種離子濃度＝1×10−7mol/L。
*pH＜7嘅溶液：酸性
*:溶液電離出嘅H+＞OH−，溶液有酸性。pH值越細，酸性越犀利。
*pH＞7嘅溶液：鹼性
*:溶液電離出嘅H+＜OH−，溶液有鹼性。pH值越大，鹼性越犀利。

但係喺非水溶液或標準溫度同大氣壓情況，pH=7嘅溶液未必係中性，嗰時先睇呢種溶劑喺嗰個環境入面嘅電離常數而決定pH係咪中性。
*喺373K（）情況：pH=6係中性溶液。
因為實際入面嘅溶液唔係理想溶液，所以凈用H+濃度嚟計，係未必準，所以點都計唔到好準嘅溶液pH數值。跟住應該要用H+活度嘅計算公式：

:\mathrm{pH} = - \log_{10}(a {H}^+) = \log_{10}\left(\frac{1}{a {H}^+}\right)

噉喺理論入面講：如果知氫離子活度aH+，就知溶液嘅準確pH係乜。

## 測量
有好多種方法測溶液嘅酸鹼度：
* 喺測定溶液入面加pH指示劑。
*:唔同指示劑會按酸鹼度出乜色，再按指示劑寫嘅研究就知pH值係幾多。
* 用pH試紙（有廣泛試紙同精密試紙之分）。
*:用玻棒點啲測定溶液放到試紙，再按試紙嘅顏色變化，睇下色卡就知pH值係幾多。但係唔可以查油份嘅酸鹼度，因為油份冇H+，加上pH試紙凈用H+嘅溶液範圍嚟測。
* 用pH計。
*:pH計係測量溶液酸鹼度嘅儀器，通過酸鹼嚟揀電極測溶液嘅pH值。pH計可以精確到0.001。

## 有關
*酸鹼指示劑
*電離
*酸
*鹼
*鹽 (化學)

## 註

## 出面網頁

*The pH Scale
*Chem1 Virtual Textbook, Acid-base Equilibria and Calculations
*Red Cabbage pH Indicator
*Food and Foodstuff – pH Values
*Online pH Calculator for about 100 inorganic Acids, Bases, and Salts
糖兄妹

**糖兄妹**係香港歌唱組合，2008年出道，成員包括結他手「糖兄」潘雲峰（Sebastian）同埋主音「糖妹」黃山怡（Kandy）。
黃山怡

**黃山怡**（；，藝名**糖妹**）係香港唱歌組合糖兄妹個主音，個樣一直被人話似女歌手陳慧嫻，所以被人叫「翻版陳慧嫻」，佢係無綫電視合約藝員，拍過飲食節目，2014年演劇集《女人俱樂部》扮1980年代女學生梁金燕，被人話激似1980年代嘅陳慧嫻。

## 音樂作品

### 專輯
*2015年：《細細步》（隨旅遊書《台北細細步》附送）	

### 單曲
*2011年：《Pink Girls》
*2014年：《哎呀! 男友》
*2015年：《一個月亮》
*2016年：《想跟你去野餐》

## 演出
### 電影
*2011年：《我愛香港》 飾 糖妹（街坊）
*2011年：《戀夏戀夏戀戀下》 飾 珠珠
*2011年：《人約離婚後》 飾 阿傑女朋友
*2015年：《王家欣》 飾 寶石戲院售票員
*2020年：《我的筍盤男友》 飾 細容

## 註

## 參考

## 出面網頁
* 
* 
* 
* 
* 
*
賴慰玲

**賴慰玲**（**Winki Lai**，），香港女演員同主持，而家係無綫電視經理人合約女藝員，曾經演過唔少舞臺劇，以前係香港電台節目主持。佢喺2014年嘅TVB劇集《女人俱樂部》扮後生版張慧儀之後開始多人識。佢喺2020年憑《反黑路人甲》嘅「蔣千霞（大小姐）」攞到《萬千星輝頒獎典禮2020》「最佳女配角」。

## 出面網頁
* 
* 
* 
* 

類:香港演藝學院舊生

類:香港電視女演員
類:無綫電視女藝員
劏人殺手積克

**劏人殺手積克**（）係英國一個殺人狂魔，涉嫌響1888年8月7號到11月9號期間響倫敦東區尾殺咗5個妓女，死者條屍都畀人劏開。嗰時呢單案喺發生咗之後一直都破唔到，直到2014年9月7號（案件發生之後嘅127年）先至破到呢單案。

## 真相大白
有位48歲嘅英國商人——拿些路·愛德華斯，喺2014年9月7號通過媒體發佈咗同劏人殺手積克嘅兇手身份消息。後嚟愛德華斯同法醫學專家一齊，攞咗DNA樣本去搞技術分析同比較，確定咗阿朗·哥斯免斯基係呢單案嘅真正兇手。

## 註
陳瀅

**陳瀅**（，），原名**鄭鈺瀅**，香港廣告模特兒同演員，曾經參演《寒戰》、《在一起》、《迷離夜》同《盜馬記》。

2019年，陳瀅被指同陳家樂同居試婚，不過佢就否認。

## 演出
### 電視劇（[[無綫電視]]）

### 電視劇（邵氏兄弟）

### 電視劇（港台電視）

### 電視節目（無綫電視）

### 電影

## 碎料
* 佢曾經透露自己唔鍾意洗頭，因為佢唔鍾意吹頭，而且成個電視城都知，連髮型師都唔想同佢Set頭。

## 參考資料

## 出面網頁

* 
* 
* 
* 
* 
* 
* 
* 
* 
* 
* 陳瀅 Tumblr blog
白話字

**白話字**，又叫**教會羅馬字**，係用拉丁字母拼寫閩南話嘅方法，由19世紀嗰陣基督教長老教會響福建廈門發明。
號 (名)

**號**係古時中國文人自己改嘅另一個名，同字嘅性質差唔多，但唔需要好似字咁要同自己個本名意思呼應。由於受到古代嘅中國文化影響，包括日本、南韓同越南呢啲東亞國家，都有噉嘅習慣傳統。

喺東亞文化入面，如估直接嗌人哋嘅名係超級無敵冇禮貌嘅。所以喺嗌人哋嗰陣，如估有字嘅人，就係嗌佢嘅表字，如估有號嘅人就大多數嗌佢嘅號，而唔係直接嗌佢嘅名。譬如北宋文人蘇軾，人哋叫佢做「蘇東坡」，就因為佢個號叫「東坡居士」。

## 睇埋
*名
*字
號

**號**可以係：
*號碼
*號 (名)，古時中國文人一種別名
*一個月第幾日，譬如5月第4日就叫「5月4號」
AOA

**AOA**可以係：

*AOA (南韓)，南韓嘅女子樂隊同舞蹈團體
*A2A，舊名AOA，香港嘅女子樂隊
*攻角（）
*美國海外航空（）嘅縮寫
*安哥拉匡撒嘅ISO貨幣編號
*美國老人部（），美國嘅其中一個部門。
*農業協議（），WTO嘅其中一款農業條約。
*美屬薩摩亞（）嘅三字母簡稱
*美國骨科協會（）嘅縮寫
*美國檢測散光協會（）嘅縮寫
*Alpha Omega Alpha，美國嘅物理社會入面，其中一個有榮譽嘅名。
中山紀念碑

**中山紀念碑**（）係廣東省廣州市一個紀念孫中山先生嘅其中一個革命史跡嘅紀念碑，喺越秀公園入面嘅觀音山山頂。如估喺越秀公園嘅南門入去嘅話，行百步梯上到梯頂就到喇。

呢個紀念碑喺1929年起，同廣州嘅中山紀念堂一樣，都係由中國比較出名嘅建築師——呂彥直嚟負責設計嘅。1978年7月，呢嚿紀念碑已經變咗廣東省文物保護單位，2001年同中山紀念堂一樣，都係變咗全國重點文物保護單位。

## 構造
中山紀念碑嘅底座平面就好似個十字折角形噉，下面有個拱門開咗，喺底座附近重有個雕花欄杆响度。成個碑身好似個方錐形噉，佢有37米咁高，成座紀念碑係用咗花崗岩嚟整嘅。而個碑身正面重整咗嚿差唔多27平方米嘅花崗岩响度，上面重有李濟深寫住嘅《總理遺囑》响度。而個塔度同鎮海樓一樣，都係越向上就越細，重要係尖嘅，一共有13層樓咁高，喺棟紀念碑嘅入面重有條盤旋嘅梯級可以去到頂（依家係唔畀遊客上去），其中1、2樓嘅四邊都係可以企响個欄邊度睇到好遠嘅地。而個碑基嘅四邊重有26隻羊頭石雕响度，意思就係話「呢度係羊城」噉解。

## 特色
由於佢係同中山紀念堂都喺同一條軸線入面，所以咪形成咗廣州城區入面嘅舊中軸線入面出現嘅「南堂北碑」嘅特色。

類:越秀山
三元里人民抗英烈士紀念碑

**三元里人民抗英烈士紀念碑**，簡稱**三元里抗英烈士紀念碑**，係中國廣東省廣州市入面嘅一嚿纪念碑，喺1950年10月1號起嘅，而紀念碑就係喺白雲區入面嘅三元里村嗰度。

## 史
喺1840年6月22號，英國向中國發動咗鴉片戰爭。1841年5月29號，英軍嘅打劫集團喺三元里度搶嘢，重侮辱埋菜農韋紹光嘅老婆。而韋紹光等人就激到眼火爆，想同佢哋死過，最後礡死咗幾個英兵。之後三元里附近嘅103個鄉嘅人民都唔執輸喇，佢就搞咗個反侵略武裝部隊嚟挑戰英軍。喺1841年5月30號朝早，幾千位男人就出嗮去英軍霸咗嘅四方砲台度，重引咗部分敵人到牛欄崗度，過咗一日，終於都礡死咗200個英兵，而三元里人民就贏嗮。 

為咗紀念呢單鴉片戰爭嘅勝利，所以喺1950年10月1號嘅三元里村度起咗個紀念碑嚟紀念，而嚿碑上面寫住「一八四一年廣州人民在三元里反抗英帝國主義侵略鬥爭犧牲的烈士們永垂不朽！」（粵語翻譯：1841年廣州人民喺三元里同英國佬軍鬥，死咗嘅人永垂不朽！）呢挓字。喺1958年11月份，三元里古廟遺址度就起咗間三元里人民抗英鬥爭史料陳列館，入面重有嚿三元里人民抗英烈士紀念碑。

## 三元里平英團勝利歌
一聲炮響

二律埋城

三元里頂住

四方炮臺打爛

伍紫垣頂上

六百萬講和

七星旗揚揚

八面埋伏

九九打下

十足勝利

## 睇埋
* 三元里平英團舊址
* 三元里
黃埔港

**黃埔港**係中國廣東省廣州市東南邊珠江口嘅北邊嗰度，佢重係成個華南地區入面，最大嘅沿海同遠洋嘅交通運輸樞紐。呢個景喺1986年入選咗羊城八景，嗌「**黃埔雲檣**」。呢個碼頭喺民國26年（1937年）起，1948年先全部起好。

## 歷史
### 古代

*隋朝、唐朝：黃浦港灣（係海珠區嘅黃埔古港）係成日嚟廣州嘅船停呢度嘅。
### 中華民國時期
*1937年：孫中山按返《建國方針》本嘢寫嘅黃埔港開放，佢同黃埔開埠督辦同荷蘭治港公司一齊簽咗份合約嚟起個碼頭。
*1938年6月：鋼板樁岸碼頭同木碼頭已經起好。
*1948年：黃埔區連接市區嘅中山公路（依家係中山大道）、鋼板樁碼頭、鐵路專用線（黃埔鐵路支線）同倉庫、宿舍、辦公樓呢啲輔助設施都起好嗮。

### [[中華人民共和國]]成立咗之後
*1949年10月1號——1950年10月：航道同港區嘅修復疏導
*1950年10月：重新開港。之後規模唔停噉擴大、設施重唔停噉完善。
*1961年：客運站已經起好
*1973年：喺碼頭嘅東邊起咗個新嘅碼頭
*1987年12月：同廣州港合併，成立咗廣州港務局。

## 主要嘅設施
依家嘅黃埔港係有黃埔同墩頭基呢兩個作業區，入面有12個超過成萬噸級嘅停泊位，設計水深9～12.5米，碼頭邊嘅長有2470米。其中：
*黃埔作業區：7個10000噸級嘅泊位，水深9.0米；
:1個中級嘅停泊位，水深7.0米。
*墩頭基作業區：4個20000噸級嘅停泊位，水深11.0米；
:1個35000噸級嘅停泊位，水深12.5米；
*另外重有個1000噸級嘅駁船碼頭，水深5米。
*港內作業火：8個火位。

## 連出去
* 黄埔港 中國百科網

## 註
廣東電視塔

**廣東電視塔**係中國廣東省廣州市入面嘅其中一座塔，呢座塔重可以嗌**廣東電視發射塔**同**越秀山電視塔**呢兩個名，呢座塔响越秀公園入面嘅越秀山北邊，西邊冇幾遠就係北秀湖同越秀公園北門，北邊對住廣州電視台同廣州電視塔。

## 介紹
呢座塔喺1959年嗰陣逳手，1965年落成。成座塔有200米高，海拔（挾埋越秀山北峰）有250米咁高。由於呢座塔响越秀山入面，所以咪嗌咗越秀山電視塔。電視塔入面重有平臺可以畀遊客入去座塔入面睇嘢嘅。而塔身入面嘅「加多寶」係依家中國最大嘅戶外霓虹燈廣告。

依家廣東電視台、南方電視台嘅電視頻道都係從呢座塔FAX個地面電視信號到成個廣東同香港、澳門，及廣西嘅東邊地區。雖然話廣州電視台都用過呢座塔嚟將個電視信號FAX到成個廣州地區，但到咗1990年，由於廣州電視台附近嘅廣州電視塔已經起好咗，所以廣州電視台就唔用呢座塔喇。

## 使用方
依家係廣東電視臺珠江頻道等其它電視頻道都係用呢座塔FAX啲信號到成個廣東省同香港、澳門，重有廣西壯族自治區東邊嘅地區。

## 附近嘅交通
*巴士站
:電視塔站
:越秀公園北門站
*廣州地鐵
:2號綫：
::越秀公園站（越秀公園正門方向）、廣州火車站（越秀公園北門方向）
:5號綫：
::廣州火車站（越秀公園北門方向）

## 睇埋
* 廣州塔
* 廣州電視塔
* 塔 (現代式)
人民公園

**人民公園**可以係：

*廣東省廣州市入面嘅人民公園
*上海市入面嘅人民公園
*天津市入面嘅人民公園
*河南省鄭州市入面嘅人民公園
*新疆維吾爾族自治區烏魯木齊市入面嘅人民公園
氣象學

**氣象學**係研究地球大氣層入面唔同現象嘅學科，主要涉及到氣候同天氣。

## 參考
熱帶氣候

**熱帶氣候**，呢種氣候呢，就話佢喺熱帶，成年都熱，冇所謂冬天。就算係最凍嗰個月，溫度都有至少攝氏十八度咁熱。呢種氣候主要喺北回歸線同南回歸線之間嘅赤道地帶出現，好似條腰帶咁圍住地球個肚。

喺熱帶氣候嘅地方，年度雨量通常多到癲。落雨嘅模式有季節性嘅規律，但係乾季嘅情況就因應唔同地方而大大不同。因為全年溫度都差唔多，所以熱帶氣候冇乜分夏天冬天嘅概念，通常係得雨季同乾季兩個季節㗎啫。

呢度嘅日照時間同埋太陽高度都受低緯度影響，所以陽光猛到爆，都係熱帶氣候嘅一個重要特徵。

熱帶氣候係科本氣候分類中五大氣候群組嘅第一種，用字母A嚟標示。熱帶氣候仲可以再分細啲，總共有三種：熱帶雨林氣候（Af）、熱帶季風氣候（Am）同埋熱帶草原氣候。如果係冬天乾，就叫做Aw；如果係夏天乾，就叫做As。呢啲分類係根據年度總雨量同埋最乾嗰個月嘅雨量嚟決定嘅。

## 柯本氣候分類法嘅分類
德國嘅氣候學家弗拉基米爾·彼得·柯本（Vladimir Peter Köppen）創立嘅柯本氣候分類法係世界上最廣泛應用嘅氣候分類體系之一。

當某個地區最凍嘅月份嘅平均氣溫達到18°C (64.4°F) 或以上，並且唔屬於乾燥帶嘅氣候帶時，就會被歸類為熱帶氣候。乾燥帶嘅定義係年間降雨量低於乾燥限度，因此，即使某地區嘅氣溫符合熱帶氣候嘅定義，但如果降雨量過少，依然會優先被歸類為乾燥帶。

屬於熱帶氣候嘅地區主要集中喺被稱為熱帶嘅北回歸線（北緯23度26分22秒）同赤道之間，以及南回歸線（南緯23度26分22秒）同赤道之間。具體地講，喺赤道下方嘅地區、中美洲、南美洲北部、非洲中部、亞洲南部、澳洲北部，甚至太平洋嘅島嶼都有分布。喺日本，宮古島、石垣島為首嘅先島群島、南鳥島、沖之鳥島符合熱帶氣候嘅定義。

柯本進一步將熱帶氣候分為三種：熱帶雨林氣候 (Af)、熱帶季風氣候 (Am) 同埋熱帶草原氣候 (Aw/As)。呢三個類別嘅分類方法係根據該地區最乾月份嘅降雨量，即Pdry嘅數值，嚟判斷，並根據Pdry係咪高於或低於各氣候類型嘅基準值嚟劃分。呢個基準值係透過簡單嘅計算公式得出，當中包括該地區嘅平均年間降雨量，因而會隨地區而異。

例如，南鳥島喺1991年至2020年間最乾月份（2月）嘅平均Pdry係43.4mm，而該地區嘅平均年間降雨量係1052.8mm，計算基準為57.9mm，因此南鳥島被歸類為熱帶草原氣候。

## 熱帶氣候生物群系

熱帶氣候通常只有雨季同旱季兩個季節。而每個季節嘅長度因地區而有好大嘅差異。全年嘅氣溫變化亦都好細。

由於高溫同豐富嘅降水量，唔少植物全年都可以生長。高溫潮濕嘅環境最適合附生植物生長。

喺唔少熱帶氣候嘅地區，植被呈現層狀生長，從高大嘅樹木下嘅灌木，到灌木下嘅矮叢，再到矮叢下嘅草本植物。熱帶植物當中有好多係資源植物，好似咖啡、可可同油棕樹等。

### 自然植被
熱帶雨林嘅植被包括九重葛、箭毒木、椰子樹、香蕉、孟加拉竹等等。

熱帶季風氣候區域嘅植被主要有柚木、竹、喜馬拉雅杉、紫檀木、檀香木等。

喺熱帶稀樹草原氣候區域，會見到象草、桉樹、長莢相思、塞內加爾相思、賈拉木等植物。

## 熱帶雨林氣候

根據柯本氣候分類法，熱帶雨林氣候（Af，其中「f」係由德文「feucht」嚟，意思係潮濕）嘅地區通常分佈喺南北緯5度至10度，集中喺赤道兩邊。

熱帶雨林氣候嘅地區氣溫特別高，全年平均溫度介乎21°C至30°C (70°F至85°F)，而全年降雨量超過2500毫米。四季變化唔明顯，全年幾乎無旱季。

屬於熱帶雨林氣候嘅地區包括南美洲嘅亞馬遜盆地北部、非洲嘅剛果盆地北部、東印度群島等等。喺日本，沖繩嘅先島群島大部分地區同大東群島南部都係屬於呢種氣候。

同其他熱帶氣候比較，熱帶雨林氣候嘅獨特之處係因為大量降雨，植物種類特別多。好多植物會透過表面蒸發水分入大氣，呢個叫做蒸騰作用，呢個過程亦幫助增加當地嘅濕度。高溫潮濕嘅環境對於熱帶雨林氣候區嘅植物多樣性同獨特性有好大幫助。植被通常會為咗畀太陽曬度而向上生長，呢個喺其他氣候區比較少見。

## 熱帶季風氣候

柯本氣候分類中，熱帶季風氣候係全年高溫、溫差細，仲要年雨量多嘅氣候。不過同熱帶雨林氣候唔同嘅係有段短嘅旱季，呢個旱季喺大多數地區都係冬季發生（唔會好凍，不過可以定義做太陽高度最低嘅季節）。

熱帶季風氣候主要見於南亞同東南亞國家嘅北緯10度至北回歸線之間嘅地區，非洲西部同南美洲都有。喺日本，小笠原群島就有呢種氣候。

熱帶季風氣候嘅統計數據顯示，年均溫大約係，全年嘅平均溫差係3.6&nbsp;°C (2&nbsp;°F)。雨季同旱季嘅存在係熱帶季風氣候同其他熱帶氣候嘅主要分別，夏天落雨多，冬天有段短嘅乾燥時期。平均年雨量係3409.2&nbsp;mm，但其中3115.9&nbsp;mm係喺夏季多雨嘅時候落嘅，冬天就得293.3&nbsp;mm。

計埋雨季同旱季，熱帶季風氣候大致可以分為三個季節。首先係秋天到冬季尾嘅涼爽乾燥季節，跟住係春天嘅乾燥季節，最後係夏天同前後嘅多雨季節，又叫做季風季節。季風通常係指季節風，但喺多雨嘅地區，有時都會將呢啲季節風帶嚟嘅大雨叫做季風。

喺熱帶季風氣候嘅地區，森林嘅植被結構分為三層。最底層係近地面嘅灌木同草叢密集層，第二層係高達15&nbsp;m嘅，最高層就係樹冠層，由高25&nbsp;m至40&nbsp;m嘅樹木組成。有時仲會見到第四層，係由高過35&nbsp;m嘅大樹組成嘅巨樹層。

## 熱帶草原氣候

熱帶草原氣候喺南北緯10度到25度之間嘅地方見到，係熱帶氣候嘅邊邊角角。呢種氣候主要出現喺非洲中部、南美洲嘅一啲地方，仲有澳洲嘅北面同東面。日本就得南鳥島係呢種氣候。

熱帶草原氣候嘅溫度範圍大概喺20&nbsp;°C到30&nbsp;°C (68&nbsp;°F到86&nbsp;°F)之間。夏天就係25&nbsp;°C到30&nbsp;°C，冬天就係20&nbsp;°C到30&nbsp;°C。不過根據定義，每個月嘅平均溫度唔會低過18&nbsp;°C。

全年落雨量由700到1000&nbsp;mm，冬天通常係最乾嘅季節，嗰陣平均每個月落雨量少過60&nbsp;mm，乾到鬼咁。

熱帶草原氣候嘅地方通常分兩種：一種係平坦嘅大草原，另一種就係森林。呢啲草原佔咗地球表面植被嘅兩成。喺呢啲草原，你會見到好多種植物，好似非洲鬚草、燕麥、狗牙根同香茅咁。

## 睇埋
*亞熱帶氣候
*溫帶氣候
*亞寒帶氣候
*寒帶氣候
亞寒帶氣候

**亞寒帶氣候**係其中一種氣候，夏季短冬季長，主要集中喺北緯50度到70度之間嘅地帶。
## 睇埋
*熱帶氣候
*亞熱帶氣候
*溫帶氣候
*寒帶氣候
寒帶氣候

**寒帶氣候**係其中一種氣候，全年都凍，無明顯夏季，最熱嗰個月至多都只有攝氏10度，主要集中喺北極圈同南極圈入面嘅極地地帶。
## 睇埋
*熱帶氣候
*亞熱帶氣候
*溫帶氣候
*亞寒帶氣候
辣椒仔

**辣椒仔**（Tabasco sauce）係種美國出產嘅辣椒醬，辣中帶酸。同主要材料係它巴時告辣椒，牌子亦用佢做名。辣椒本身用它巴時告州做名。

## 出面網頁
*
亞熱帶氣候

**亞熱帶氣候**係其中一種氣候，春季同秋季唔算特別明顯，最凍嗰個月介乎攝氏2到15度之間，主要集中喺北回歸線同南回歸線附近地帶。
## 睇埋
*熱帶氣候
*溫帶氣候
*亞寒帶氣候
*寒帶氣候
溫帶氣候

**溫帶氣候**係其中一種氣候，四季分明，廣義上係熱帶氣候同寒帶氣候之間，即係北半球嘅北回歸線同北極圈之間；南半球嘅南回歸線同南極圈之間。
## 睇埋
*熱帶氣候
*亞熱帶氣候
*亞寒帶氣候
*寒帶氣候
懷聖寺

**懷聖寺**（），又叫**光塔寺**（）、**懷聖光塔寺**、**龍鳳寺**（）、**禮拜寺**（），係中國廣東省廣州市入面嘅一間清真寺，喺越秀區光塔路56號。間寺喺唐朝嗰陣起，係中國保存得最早嘅清真寺，亦係世界上最早嘅清真寺之一，而家係中國國家級嘅保護文物單位。懷聖寺同揚州嘅仙鶴寺、泉州嘅清淨寺、杭州嘅鳳凰寺，並列為中國四大清真古寺。呢間寺重係廣州五大伊斯蘭聖地入面嘅其中一笪地。

## 歷史

喺唐朝初期，伊斯蘭教先知穆罕默德就派咗4個門徒嚟中國傳教，其中宛葛素喺公元618—620年時，運海上絲綢之路嚟到廣州，佢就喺呢度開始入到中國傳教。到咗貞觀元年（627年），宛葛素同廣州住緊嘅阿拉伯人一齊捐錢起咗間清真寺嚟紀念穆罕默德，所以個名嗌做「懷聖」，沿用至今。雖然話懷聖寺喺元朝至正三年（1343年）嗰陣畀人縱火焚毀，但係7年之後（1350年）又起返。而家嘅建築係清朝康熙卅四年（1695年）重建。到咗1949年之後，懷聖寺就搞咗3次比較大規模嘅修葺，建築風格保持咗原先噉。

## 建築嘅特色

### 大殿
懷聖寺嘅塔係向南嘅，佢嘅佔地面積有2966平方米，而成間建築係用咗中國傳統嘅對稱佈局，佢喺主軸線入面整咗3棟門、睇月樓、禮拜殿同藏經閣響度。而禮拜殿喺向東嘅，而佢間嘢嘅比例、色彩同裝飾方面，都係有西亞嘅風格。

### 光塔

光塔就嘅正式名係嗌「懷聖塔」，喺教徒練緊經嗰陣，成日喺座塔頂度用阿剌伯話嚟讀「邦卡」（）嘅讀音（粵語翻譯係「大嗌」噉解），所以咪俾人嗌咗「邦卡樓」。由於嗰陣時塔重喺個珠江邊度，唐朝嗰陣，有時晚黑都可以睇到個塔頂吊住眼燈，嚟幫啲船嚟導航，所以咪嗌咗「光塔」或「番塔」嘅名囉。

而光塔係喺唐朝嘅貞觀年間起嘅，明朝初葉俾颶風吹冧咗，但係到咗1934年重新裝修座塔嗰陣，就改咗做尖頂。

## 而家
而家呢度凈畀穆斯林教徒入去，唔畀社會人士入去。而教徒成日喺星期五同伊斯蘭教節嗰陣嚟拜神，尤其係廣交會期間同穆斯林嘅開齋節嗰陣，有好多阿剌伯人都嚟呢度拜神嘅。但係，懷聖寺入面嘅把守同禮品商舖入面嘅本地穆斯林都唔反對啲唔係穆斯林嘅人入去參觀嘅，主要係負責睇呢棟寺入面嘅穆斯林家庭唔畀啲人隨便參觀。另外，廣州市伊斯蘭教協會就係喺呢度。

## 附近嘅交通
*電車：
:人民中路站、西門口（中山六路）站、中山六路站
*巴士：
:光塔路站、人民中路站、惠福路（省醫門診部）站、西門口（中山六路）站、中山六路站
*地鐵：
:：西門口站

## 入場須知
#呢間寺院凈畀全球各地嘅穆斯林佬入去，唔對外開畀其它遊客。
#雖然唔反對旅遊觀光隊入去睇，但入去之前一定要事先預約。
#寺院要求穿着方面都好嚴格。女仔唔可以着得太光，男仔都唔畀着短褲入去。
#寺院入面唔畀食煙同飲酒。
#大殿入面唔畀任何遊客入去，凈畀喺出面嗌負責人開門睇。

## 連出去

*  第09期 怀圣寺始建唐朝 光塔虽斜但无恙 古寺铭刻圣人言高塔千年保真身 - 《南方都市報》
* 怀圣寺,广州怀圣寺攻略/地址/图片/门票 携程旅游